I. Need. Food.\nby Neil Matthews on Tirs 16 dec 2014 - 23:58\nAlt er beskrevet i emnet\n- Til egnet Venus\nDet hele snorede, men så var det også som verden boblede? Neil tog sig til panden, mens at hans hånd støttede sig op af en kold murstens mur, han havde igen fået alt, alt for meget at drikke. Og måtte nu lide under hverken at finde hoved eller hale i noget som helst. Dette havde efterhånden blevet en hverdags ting for ham, eller i hvert fald weekends ting, at drikke sig fra sans og samling. For det meste plejede hans venner dog at få ham sikkert hjem i seng, men da han ikke længere kunne finde dem da han mente, at nu var det på tide at vende tilbage til sin varme seng. Fandt han sig selv i det dilemma, at han nok bare selv måtte finde vejen frem i livet alene. Men hvorfor skulle det også være så hårdt? Med et grynt, fik han dog skubbet sig lettere magtesløs væk fra væggen, for atter at staver afsted imod, hvad han mente ville være retningen imod forældrenes villa. Og hvis alt fejlede, kunne han altid gøre som sidst, falde i søvn på en bænk.\nDet var en kold december nat, men julelysende som prydet gågaden, fik det næsten til at føles varmere. Neil smaskede lidt med munden, det han virkelig kunne bruge lige nu, var en rigtig ulækker burger med fedtede pomfritter til, så i stedet for sin første intension om at komme hjem i varmen, var erstattet af en sulten mave som knurrede efter ulækker junk. Der måtte da være en fast food restaurant som havde åben, selvom at klokken langsomt nærmede sig fire om morgenen. Men måske heldet endelig var med ham i aftenen og hvis han huskede rigtigt, så skulle han bare fire hundrede meter længere ned denne vej, hvor han ville komme til en der lå ikke så langt væk fra springvands pladsen, det spring vand med de gyslige babier med bue og pil. Dem som havde fundet på at sætte det op, måtte tydeligvis have mistet at sands for kunst, eller også så kunne han bare ikke forstå den slags form for arkitektur, men ikke meget længere gik han før at denne gyslige baby pegede imod ham med hans bue og pil. ’’Burde virkelig gøre hele byen en tjeneste og smelte dig..’’ mumlede han for sig selv, mens at han lagde hoved lidt på skrå. Hold kæft hvor var den egentlig skræmmende, beslutsomt, kravlede han op og stå på springvandes kant, således at han kunne komme tættere på den gyslige version af den græske gud Eros. Bare i barne form, med en enormt lille tissemænd. Men lige som han skulle til at ligge sin hånd på statuen for at få den til at forsvinde, mistede han balancen og faldt lige så lang han var, ned i springvandet. Det kolde vand omslugte hele hans krop, og det der nok varede ham få sekunder at komme op af, føltes for ham som flere minutter. Den måde at vandet gled ind igennem hans tøj og pressede med sin kolde flydende form imod hans varme hud, med et brøl kom han dog op af vandet og nærmest kastede sig ud imod den hårde asfalt. Der lå han og stønnede efter vejret, tanken om at alt han havde på sig nu var fuldstændig ubrugeligt rørte ham ikke særlig meget, det var mere ydmygelsen omkring at han var faldet i springvandet som tryggede. Tænk hvis nogen havde set det? Men det som havde givet ham sin ædru tilstand tilbage, forsvandt meget hurtigt igen, da alkoholen begyndte at buldre igennem blodårene da hans indre varme satte fuldskrue på at få ham opvarmet igen. Langsomt fik han stablet sig på benene, de blå grønne øjne fik nu øje på det han i første om gang var kommet her hen for. Nemlig, mad.\nDuften af friturestegt mad, fyldte hans næsebor og langsomt, men sikkert fik han fragtet sig selv fra sin våde plet på asfalten hen til restauranten. Varmen der slå imod ham da han trådte ind i de nye omgivelser, var en velkommen nydelse, tydeligvis havde han fuldstændig glemt sin situation. Og hvordan han ikke måtte se ud, i hans stramme sorte bukser, sorte all stars, hvid stram t-shirt og hans læderjakke, fuldstændig gennemblødt. Men det eneste der fyldte hans hoved lige nu, var at få mad. Så hen til disken kom han, efterfuldt af en lang pøl af vand. ’’Jeg skal have jeres største og ulækreste menu jeg kan få..’’ hans store grønne øjne betragtede pigen foran ham, med et stort smil på læben, mens at han ventede på at hun ville tage hans ordre.\nRe: I. Need. Food.\nby Venus on Tors 18 dec 2014 - 16:19\nDet var så småt begyndt at blive ren rutine, sådan som hun løftede sin ene hånd op foran min mund for at skjule et gab. Hun kæmpede imod lysten til at gabe højtlydt, men samtidig ville hun helst ikke tiltrække managerens opmærksomhed. Det var trods alt hendes egen skyld. Det var hende, der havde valgt at tage en af nattevagterne. De gav godt, og hun havde alligevel ingen skole, hun skulle vågne op til om 3 timers tid. Hun havde startet ud med at tælle, hvor mange gange hun gabte igennem sin vagt, men efter omkring 136 havde hun holdt og siden da, havde hun opgivet sin egen lille leg.\nHun smaskede lidt, da gabet var overstået, og da hun havde klikket kæben ordentligt på plads igen. Hun modstod lysten til at gnide sine øjne, men det ville ikke ende i et kønt syn, siden hun stadig have både eyeliner og mascara på. I stedet blinkede hun hurtigt et par gange og sendte begge sine hænder op for at klappe kinderne, til hun virkede mere vågen. Derefter søgte de mørke øjne rundt i restauranten. Der var ikke mange kunder. Så vidt hun kunne se, var der kun to. En, der afsluttede sin aften. Og en anden, der startede sin dag. Man kunne tydeligt se forskel. Der var ikke andre medarbejdere i øjeblikket. Det var nok derfor, at man tjente bare lidt mere ved en nattevagt, selvom der ikke var mange kunder at gøre op med. Eller også var det, fordi det var weekend.\nHendes blik søgte så tilbage til den store mængde af varme pommes fritter, der lå foran hende og stadig skinnede svagt af olien fra frituren. Hun sukkede kort, mens hun rakte ud efter den store saltbøtte og strøg en god mængde ud over kartoffel-pindene - eller hvad man ellers kunne kalde den. Hun havde arbejdet her i over to år, så hun havde fornemmelsen i håndledet af, hvornår der var nok salt på. Efterfølgende greb hun metal-skovlen og skovlede pommes fritterne rundt, så der var salt på dem alle. Faktisk havde hun ikke været nødsaget til at lave flere, men de var sådan set også lavet til hende selv. Sulten havde indhentet hende. Og kedsomheden der krøb over hendes hud som en ubehagelig kulde, forstærkede blot sulten.\nVenus nåede dog ikke så langt igen med sin natmad, før skydedørene åbnede op for endnu et noget fordrukken individ. Per automatik smed hun, hvad hun have i sine hænder for at bevæge sig hen til bestillings disken, mens hun fik strammet hestehalen en smule. Forundringen var malet tykt på i hendes ansigt, da hun endelig fik lagt øjnene ordentligt på ham. Og hun måtte virkelig bide sig selv i tungen for at ikke at bryde ud i en høj latter.\nHan var jo fuldstændig gennemblødt. Hun sneg et blik hen over hans skulder for at se uden for, hvor hun lige kunne se springvandet, der stod i midten af den store plads. Stakkels dreng, dog. Han måtte være ved at fryse ihjel. Hun så tilbage på ham med et halv kvalt grin, som også blev efterladt på hendes læber. Hvilket under at han ikke var frosset til is allerede, sådan med minusgraderne udenfor. Og sne. Havde han gledet?\n”Ja, så gerne.” sagde hun, mens hun stadig gjorde alt for ikke at le over hans uheld. Situationen virkede bare så komisk. Og hans hår havde sikkert siddet godt tidligere, men nu tungede vandet det tydeligvis. Hun tastede hurtigt den såkaldte ’Sylvester’s Canon’ ind i systemet på computeren. ”Det bliver 8 euro. Der går nok lige et øjeblik.” Hun gjorde kortaflæseren klar, inden hun vendte sig væk fra disken igen for at gøre hans bestilling klar til ham. ”Er det til at tage med?” Hun kunne netop til at vende sig om, da hun hørte de tunge skridt trampe hen mod disken og manageren forsigtigt skubbede hende til siden.\n”Hvad er meningen med at komme vadende her ind fuldstændig gennemblødt?! Gulvet er lige netop blevet vasket, og så kommer du og efterlader en stor pøl af beskidt vand!” Den middel aldrende svagt fede mand, var begyndt at blive helt rød i hovedet. Venus var dog begyndt på bestillingen alligevel, selvom hun holdt et skarpt øre til, hvad der foregik. ”Kan du så komme ud!” Hun så ud af øjenkrogen, hvordan manageren arrigt pegede mod døren. Det var bare lidt vand.\nResten gik lidt hurtigt. Hun fik samlet burgeren og pakket den ind i en fart inden hun proppede den i en papirpose sammen med en portion pommes fritter og hvad der ellers tilhørte menuen, før hun skyndte sig hen til disken igen. Hun maste sig smidigt ind foran manageren, selvom hun blev mast op ad disken et øjeblik trak hendes højerestående tilbage for at give hende plads.\n”Hey hey.. Slap af. Han er en.. Han er en af mine venner, og har bare haft en hård aften.” forklarede hun med en svag latter gemt i stemmen for at virke mere optimistisk. Det virkede for det meste på lige præcis denne mand, havde hun lagt mærke til. ”Lad mig tage mig af ham. Min vagt er alligevel snart ovre.” Og inden der blev sagt mere, havde hun kastet sig selv over disken og stod på den anden side. ”Kom så..” sagde hun med en rolig stemme til den egentlig fremmede unge mand, inden hun tvang hans ene arm omkring sin skulder. ”Lad os få dig hjem.”\nOg med ham støttende op ad sig og hans mad i den frie hånd bevægede hun sig ud af restauranten. Lige i tide til at hun først hørte sin manager bag sig, da hun var trådt udenfor.\n”Hey! Din vagt slutter først om en time!”\nVenus åndrede lettet op efter et par skridt udenfor. Det var allerhelveds koldt. Hendes jakke lå stadig i baglokalet, og hendes uniform bestod kun af en polo button-up T-shirt. Og det blev ikke bedre af at have en drivvåd person helt op sig. ”Så.. Hvor bor du så henne af?”\nby Neil Matthews on Man 22 dec 2014 - 18:30\nHans smil blev en smule mere charmerende da han betragtede kvinden foran sig noget mere, trods den gyslige uniform og den stramme hestehale, var hun nu meget køn. ’’Le du bare, men den dumme baby, had it coming!’’ lo han lavmeldt mens, at han fik fumlet sin pung ud af baglommen. Lige så våd som resten af hans tøj, måtte han jo erkende at alle de sedler han havde haft, nu var ubrugelige til at betale med. Så dankort var det eneste betalings mulighed han havde, nu håbede han bare at alkoholen ikke også havde sat gang i forglemmelses knappe, hvilket ville gøre han ikke kunne huske koden. Men da godkendt viste sig frem på skærmen efterfølgende af beskeden, fjern kort, kunne han ånde lettet op igen for så, at putte kortet tilbage i pungen, som atter fandt sin vej ned i baglommen på hans sorte jeans.\n’’Det fint, jeg skal ikke skynde mig nogen steder hen.. Og ja, det er til at tage med.’’ fik han sagt lidt for sent, mens at han doven og med nogle tydelige fordrukne øjne betragtede sine omgivelser. Det var ikke en af de store kæder, men stadig relativ stor resturan område som sagtens kunne matche en Mc Donalds. Han fugtede langsomt læberne og undslap et lille suk, men han blev hurtigt revet ud af den drømmende tilstand som han stod i. Eller måske var det bedre at beskrive den som en tankeløs tilstand. En af de gange hvor man ville beskrive det som skete i hans hoved, som en fårekylling der gned sine ben sammen i varmen. Da manageren begyndte at råbe af ham, med et øjenbryn der skød i vejret kiggede han med ligegyldige øjne på den middelalderen fede mand, som der ikke engang gik ham til hagen. ’’Why don’t you make me?’’ brummede han, med et smil der spillede hen over de fyldige læber. Måske en ting som Neil aldrig havde været god til, var at acceptere højerstående mennesker, måske fordi de generelt bare var så meget sjovere at pisse af. Og måske også til dels fordi at han stadig hang fast i sin fortid, hvor han aldrig havde gjort som der var blevet sagt og jo mere ballade han kunne lave, desto bedre var det. Tandsættet viste sig frem da Neil fandt det endnu mere komisk, da proppen for alvor blev sur, måske han endda skulle være bange for at han ville springe hen over skranken og skubbe ham ud. Men før at han nåde at sige mere der kunne pisse den lille fyr af, var det ikke længere ham som der var i hans synsvinkel, men den kønne kvinde. Og endnu bedre, så havde hun hans mad i posen og rakte dem frem til ham ’’Wow, enden er jeg mere fuld end jeg regnede med, eller også så blev den hidsig prop der lige skreg af mig, forvandlet til verdens smukkeste kvinde.’’ smilet blev en smule bredere og hans grønne øjne glimtede som den spøgefugl han nu en gang var. Han flyttede sig lidt til side, da hun hoppede hen over disken, og der skulle ikke meget tvang til at få ham til at ligge hans arm rundt omkring hendes skulder. I alt dette, havde han næsten glemt at han var våd, derfor tænkte han ikke videre over at hun også ville blive det. Men for ham var det ikke noget problem med kulden, da han per genitik altid var brændende varm. Men derfor var det nok meget godt at komme ind i varmen og få noget tørt tøj på i stedet for dette våde sjask.\n’’Hmmm… Erh..’’ mumlede han frem for sig da han vente sig hoved i flere retninger, for at få en fornemmelse af hvor han i det hele taget boede henne. ’’Med mindre du har tænkt dig at bære mig hele vejen hen til Quartier de Saint Jean, så tror jeg måske det er bedre, hvis vi finder et sted hvor der er en taxi plads.’’ brummede han snøvlet og kunne mærke hvordan kulden igen legede tricks med hans hoved, tingene blev sløret og han havde svært ved at holde fokus, men alligevel formåede det ham at flytte sine fødder uden at ligge alt for meget vægt op af hende. Med papirs posen krammet godt ind i hans hånd.\nby Venus on Man 22 dec 2014 - 21:28\nAfstanden til den ellers valgte destination slog hende hårdt i maven, da hun indså den opgave, hun havde sat sig selv på. Og hun kunne ikke helt lade være med at le noget opgivende af det. ”Selvfølgelig bor du i Saint Jean-kvarteret.” påpegede hun og rystede en smule på hovedet. Nok mest af sig selv for at være naiv nok til at tro, at der ikke var langt til hans hjem. Til trods for at hans beklædning var drivvådt, lå det i hvert fald mere over i den dyre ende. Et godt stykke fra hende, som konstant købte sit tøj fra diverse H&M-butikker eller lignende. Men samtidig forstod hun stadig sin overraskelse. Det var ikke fordi, hun så på en anden person og satte den person i bås med det samme. Og hun havde ingen forstand på alle de ligegyldige mærker, der fandtes i verden.\nVenus rettede igen lidt på den hængende unge mand. Højdeforskellen gjorde det besværligt, men i det mindste kunne han stadig sagtens gå selv. Hendes støtte var kun til for, at han ikke skulle ende med at gå ind i den nærmeste lygtepæl eller afprøve livslinjerne ved at tumle ud midt på vejen. Hun slå et par bobler med en smule savl, hun havde samlet med tungen. Alt imens hun tænkte over, hvor den nærmeste taxa-plads var at finde. Hun havde taget en taxa mange gange før, men pludselig kunne hun ikke huske noget som helst vedrørende disse køretøjer. Meget vel fordi hun havde været godt beruset selv, de gange hun tog en taxa hjem.\n”Det er et sandt helvede at få fat i en taxa på dette tidspunkt. Og jeg vil vædde med at de fleste endnu ikke har fået sine vinter-hjul på endnu. Så for ikke at risikere dit liv bare denne ene nat, kan du overnatte på min sofa. Jeg bor ikke mere end et par gader fra selve gågaden.” Det var måske også tænkt lidt selvisk. Hun ville bare hjem selv. Og ham her havde givet hende muligheden for at smutte en time før, hendes vagt var ovre. Hun havde egentlig heller ikke den største lyst til at bare efterlade ham til sig selv, mens han ville vente på den taxa, der ville samle en døddrukken ung mand op.\n”So come on, big guy.” Han var tung. Det måtte hun indrømme. Og hun var ikke den stærkeste person i verdenen, selvom hun kunne slå hårdt, hvis hun altså ramte de rigtige steder. Men hun bildte sig da ind, at hun var stærk nok til det, hun var i gang med. Selv et menneske ville kunne klare det, så selvfølgelig kunne hun også.\nHendes lejlighed var overraskende varm. Hun havde haft varmen stået tændt, da hun havde forladt den for at gå på arbejde, siden hun ikke var nogen fandt af at fryse. Det var en rummelig lejlighed med et køkken i de typiske moderne hvide og sorte farver, der kun var adskilt fra stuen ad en skrank. Stuen havde den lovede sofa samt et lavt bord og et TV - lige stort nok til hendes smag. En guitar stod i sit stativ ved siden af sofaen og et pyntet juletræ stod i hjørnet nær køkkenet. Op ad en modsat væg var der to bogreoler. En med nogle tilfældige bøger, julepynt og et stereoanlæg, og den anden var fuldstændig fyldt ud med kassettebånd, der var afmærket med datoer helt tilbage fra 1988.\n”Alright. Skoene af.” forklarede hun sin nye ven, mens hun selv fik sine sko af og kastede dem ind til siden under kragerne til jakker. Hun luntede ind i sin lejlighed og så sig lidt omkring, inden hun fortsatte mod sit eget værelse med en sidste forklaring: ”Jeg finder lige en pude til dig.” Hendes soveværelse var nok det mest rodede værelse. Dobbeltsengen var aldrig redt og der lå tøj overalt. Godt det ikke var det lokale, hun skulle bruge som førstehåndsindtryk.\nVenus kom hurtigt tilbage til stue området med en af sine egne puder i sine arme, som hun blot smed i den ene ende af sofaen. Klar til at lade denne unge mand lægge sit påvirkede hoved mod sig. Han burde nok ikke lægge sig til at sove i den tilstand han var i med det våde tøj, men han måtte vel strippe, hvis han selv så det som et problem.\n”Det ligger et varmt tæppe der over, som du kan tage.” Hun pegede kortvarigt hen mod den modsatte side af sofaen, inden et gab overmandede hende og tvang hende til at stoppe sin sætning noget akavet. Hun var træt. Og det blev endnu værre, siden hun nu var hjemme i den trygge varme.\n”Neil Ted Mattews, huh.” mumlede Venus for sig selv, som hun så op ad id-kortet, hun havde fundet i hans pung. Hun lagde roligt sine mørke øjne mod hendes gæst, der stadig så ud til at sove tungt, selvom klokken var ved at nærme sig to om eftermiddagen. Hun tog en stor slurk af sin kop med friskbrygget kaffe og sluprede med vilje en smule, inden hun rettede sig op fra skranken, hun ellers havde stået lænet ind over. Hun smilede lidt for sig selv og nød synet af den tiltrækkende mand lidt endnu, inden hun vendte sig om mod komfuret, hvor en pande stod og stegte et par skiver bacon og et par spejlæg. Hendes toaster havde allerede spyttet to skiver ristet brød ud.\n”Raindrops on roses and whiskers on kittens. Bright copper kettles and warm woolen mittens.” sang hun muntert med, som My Favorite Things spillede fra hendes stereoanlæg. Ikke for højt. Bare for at lægge en stemning. ”Brown paper packages tied up with strings. These are a few of my favorite things.” Hun vendte elegant baconen og stod lid tog dansede på stedet. Nu efter en god omgang søvn havde hun skiftet ud af arbejdsuniformen og var i stedet iført et par kedelige sorte hotpants og en fodbold T-shirt i en enkelt størrelse for stor til hende. Selvfølgelig var den blå og rød som Islands fodboldhold. Hendes hår var løst og nyvasket.\nby Neil Matthews on Man 22 dec 2014 - 23:37\nStadig med halvdelen af burgeren i hånden, trådte han ind i den dejlige varme lejlighed. Han betragtede lidt sine omgivelser, men da hans syn stadig var tåget, vidste han at det kunne være lige meget at gøre sig et indtryk, da han blot ville have glemt det dagen efter. Han slugte det sidste af burgeren, inden at han satte sig på hug for at tage sine all stars sko af, dette resulterede dog bare i at han faldt på røven, da han ikke havde nogen balance tilbage. Fandens tage alkohol, hvorfor skulle det være så godt og så ondt på samme tid? Lidt lige som et dårligt forhold, man burde ikke, men man blev ved med at vænne tilbage. Da trætheden for længst havde overtumlet ham, gik han med ret kurs lige imod sofaen, men på vejen uden at så meget at blinke, begyndte han at hive det ene stykke tøj efter det andet af. Ind til at han ikke var iført andet end bokser shorts, da puderne var blevet lagt til ham i sofaen, var han nåede så langt at han nærmest bare kunne falde ned i dem. Det var lige før, at han faldt i søvn som hoved ramte puderne, overvældet af træthed, var der ikke meget energi tilbage i ham. Så der gik ikke længe før at drømme land havde lagt sine arme omkring ham og ført ham ind i verden, hvor tiden pludselig var få minutter.\nEn sang blev ved med at spille igen og igen, han kiggede undrende rundt, men kunne ikke finde ud af hvor denne mærkelige sang kom fra? For ikke så længe siden havde han ligget med solen i ansigtet i græsset der havde haft en dejlig duft af frisk kaffe, nu når han tænkte sig om, så duftede græs da ikke af kaffe? Og bygninger var bestemt hellere ikke sunket sammen, som var han trådt ind i det berømte maleri The Persistence of Memory. Dette kunne ikke være virkeligt, dette måtte, lige som han skulle til at nævne drøm. Vågnede han, øjenlågene var som bly, mens hoved dunkede svagt, et anstrengt støn kom hen over hans tørre læber, mens at han mens han lå der under det varme tæppe, overvejede om at han skulle stå op? Hans øjenlåg gled endelig helt op og han betragtede kvinden der stod og dansede i køkkenet mens at hun steget bacon, næsten lydløst, gled han ned fra sofaen og med tæppet rundt omkring sine skuldre, kun iført sine bokser short. Som han åbenbart måtte have klædt sig af til, mens han havde sovet? Gik hen og kiggede hende hen over skulderen ’’Hvad skal man gøre for at snige sig ind til retten af et stykke bacon?’’ mumlede han ved hendes øre, i håb om at hun ikke havde lagt mærke til at han var stået op endnu. Han trak sig dog hurtigt væk, i frygt for at han nok havde noget af en morgen ånde, af den grund stak han tungen ud ’’Shit en smag, jeg kunne vel ikke tillokke mig til en kop kaffe også?’’ hans grønne øjne blev næsten til dådyr øjne, alt i mens at han prøvede at søge sin hjerne fra hvad der var sket i går og hvornår at han havde mødt hende. Men der var intet, eller, nu når han tænkte over det, var der vidst noget omkring et springvand, en fed mand og Junkfood. Det kunne da ikke være rigtigt? Med endnu et støn, lænede han sig op af hendes køkken element og hans hånd lagde sig hen over hans øjne. Han var virkelig ramt, tømmermændene dunkede i kraniet, mens at det mindste lys fik ham til at misse med øjnene. Han kunne ikke huske hvordan at han var kommet her hen, hvem hun var, men blot at ønsket om bacon og især kaffe var større end at løse mysteriet omkring hvem denne mystiske brunhåret kvinde var. Men alligevel kunne han ikke lade være med at betragte hvordan at hendes tøj lå mere eller mindre til alle sider inde i hendes sove værelset, mens hans eget tøj. Han kløede sig lidt i nakken, noget stemte ikke overens her, han var vågnet op på sofaen, men noget lignede at en bombe havde eksploderet, hvilket, i hans ekspertise var grundet når han tog hjem med en pige og de havde endt med at have sex. Men, nej, det burde han da havde husket? Han rynkede brynene, mens han kredsede sig i nakken, valgte dog ikke at sige noget, lige nu, kaffe.\nSidst rettet af Neil Matthews Tirs 23 dec 2014 - 13:07, rettet 1 gang\nby Venus on Tirs 23 dec 2014 - 0:27\nVenus vidste allerede, at hendes gæst var kommet ud af sin behagelige seng bestående af en sofa. Hvis ikke at de små velkendte lyde fra selve sofaen, var det sikkert lugten af alkohol som afslørede ham. Men alligevel - alligevel! - blev hun mødt af noget af et chok, da hun pludselig hørte hans stemme utrolig tæt ved sit ene øre. Hun sprang måske ikke ligefrem op. Og hun skreg heller ikke som et æsel. Dog var hun ikke iskold. Hun gispede højlydt, og hendes skuldre blev med det samme skubbet helt op til ørene. Hun stod helt stiv et øjeblik med sit køkkenredskab i sin hånd.\n”Jesus!” udbrød hun, da hun endelig kom tilbage til jordens overflade, og drejede sig omkring for at se hen mod denne Neil Matthews, der havde fundet det sjovt at forskrække hende. Det var vel også lidt hendes egen skyld, eftersom hun burde have set det komme. Men så igen - Hun havde troet, at han ville have det for dårligt til at overhoved rejse sig fra sofaen. Han var åbenbart stærkere, end hun havde forventet. Det var lidt skuffende, at han ikke bare lå under tæppet og klagede over de mindste ting og råbt efter en trio. Det ville blot have været, hvad han fortjente.\n”Hvad giver dig dog indtrykket af, at jeg giver morgenmad?” lød det så fra hende, mens et drillende smil spillede hen over hendes læber. Det var tydeligt, hvad hun spillede på. Han virkede så arrogant, at han nok allerede havde en forestilling om, hvad der var foregået i løbet af natten. Hun gav ham nok heller ikke meget andet valg med hendes egen påklædning. Hun løftede begge sine øjenbryn i et mere spørgende udtryk, inden hun vendte tilbage til sin stegepande. Hun slukkede for varmen og uden at sige mere, gik hun på jagt efter to tallerkner i det ene skab ved siden af ovnen. Hun fik placeret et spejlæg på hver sammen med et par skiver bacon. På grund af uligheden fik den ene tallerken en skive mere end den anden. Hun greb om begge tallerkner og stillede den på skranken, som også virkede som hendes spisebord, siden hun sjovt nok boede alene og ikke have brug for andet. ”Sit.” kommanderede hun, mens hun så hen mod Neil med et mere roligt smil og pegede ham i retning af stolene på den ene side af skranken. Den vendt ud mod stuen. Hun klappede sine hænder mod hinanden, som fjernede hun støv, hvor efter hun fik smidt panden over i vasken. Klar til at blive vasket op. Senere.\nSå fortsatte hun med at finde en kop frem fra et af skabene hængende på væggen. Hun fik hurtigt hældt noget kaffe op til sin gæst og inden længe, var den blevet stillet foran ham sammen med tallerkenen med morgenmad. Dog var hun ikke helt færdig endnu. For et glas blev også fundet frem og vand blev hældt op i det. Og derefter blev glasset ligeledes stillet på skranken sammen med to piller, der mest af alt lignede smertestillende. Først der lod hun sin fulde opmærksomhed lande på denne unge mand. Hun havde den største lyst til at spille videre på, at de havde været sammen i løbet af natten. Bare en enkelt sætning, hvor hun afslørede, at hun kendte hans navn. Han virkede så skrøbelig med sine tømmermænd.\n”Det var så hyggeligt i går, Neil..” lød det så fra hende, som hun lænede sig ind over skranken igen fra køkkensiden. Hun så roligt og sikkert på ham, inden hun efter lidt tid fortsatte: ”Sådan at du gad komme forbi og holde mig med selskab på mit arbejde.” Hun tog en slurk af sin egen kaffen, hvor efter hun rakte ud efter hans pung, som stadig lå på bordet. Hun rakte ham det roligt, mens hun rettede sig op igen. ”Jeg gik igennem dine private ejendele. Det ville være lidt mere fair, hvis jeg kendte navnet på den mand, jeg samlede op fuldstændig fordrukken klokken fire om natten, synes du ikke.” Hendes stemme lød langt mere oprigtigt nu. Igen flirtende undertone lå i hendes stemme. Hun forholdte sig blot afslappet til situationen. Drak sin kaffe og betragtede denne unge mand.\n”Jeg er Venus. Du befinder dig i min lejlighed, hvis ikke du allerede er kommet til den konklusion.” forklarede hun ham så endelig.\nby Neil Matthews on Tirs 23 dec 2014 - 15:32\nHan gjorde ikke meget andet end at smile over hendes kommentar, hun havde gåpåmod, man måtte give hende det. Alligevel forekom hun ham noget bekendt, men hvorfra? Måske var det blot hans hjerne der spillede ham et pus og det som der forekom ham bekendt, var egentlig bare at han havde mødt hende i går. Men alligevel føltes det som om at det ikke var derfra, men han skød tanken væk fra sig og satte sig der hvor hun havde beordret ham. Han trak tæppet en smule tættere omkring sig, selvom det ikke var særlig varmt. Var der en ting som mange nok ikke ville tro om ham, nemlig at han elskede at putte sig i tæpper og dyner. Man kunne sige, at selv den store stykke ulve dæmon stadig havde sine bløder sider, som han altid ville benægte hvis nogen gjorde hentydning der hen til. Han fugtede de sprukne læber, velvidende at det egentlig bare ville gøre det værre og ikke bedre. Hans øjne betragtede den lille kvinde, hvordan hun vimsede rundt i køkkenet, han frem mønstrede et taknemmeligt smil da hun satte kaffe, morgenmad og endda fandt nogle smerte stillende til ham. ’’Tusind tak..’’ mumlede han med et seriøst udtryk som skyllede hen over hans maskuline ansigts træk. Han sank en smule mundvand, inden han kastede pillerne ind i munden og skyllede dem ned med vandet som han havde fået. Han skar et ansigt, da smagen aldrig var særlig behagelig og bestemt ikke når ens mave allerede brokkede sig over alt den gift som den skulle prøve at arbejde igennem og få ført ud af kroppen på en eller anden måde. Utrolig hvor taknemmelig ens krop i virkeligheden var, man som person blev ved med at straffe dem, spiste dårligt mad, spiste for mange piller, drak for meget alkohol, røg for meget. Og hver gang man udsatte sin krop for disse ting, tog den imod og prøvede sit bedste at helbrede de skader som man selv havde påført. Mange mennesker kunne måske lære af deres egen krop, men så igen, han var bestemt ikke den til at skulle så og prædike omkring hvad man skulle og ikke skulle.\nHan tog selv kaffe koppen imellem hænderne, mens at hans øjne betragtede hende da hun snakkede igen. Så hun vidste hvem han var, men han ikke hun. Dog uden at afbryde, valgte han at lytte og se om der ikke skulle komme noget mere, som kunne oplyse hændelserne der kunne have foregået i løbet af natten. ’’Aha’’ kom der fra han da hun var færdig med at forklare hvad der var sket, eller, måske en lille brok del af det. ’’Indrøm det, din aften blev meget sjovere af jeg vadet ind på dit arbejde..’’ han blinkede til hende og tog en tår kaffe ’’Hyggeligt at møde dig Venus og tak fordi du tog mig med hjem, må ikke have været meget værd, da det kun er brødstykker jeg kan huske fra efter jeg tager hjem fra klubben..’’ med et eftertænksomt udtryk, fik han fisket et stykke bacon op imellem fingrene og gumlede en smule på det ’’Nope.. Kan ikke huske særlig meget fra i går, må have været en god aften’’ et drenget grin gled hen over hans læber, hvilket havde været som klistret på i en længere periode, et smil som så inderligt prøvede at skjule hans rigtige følelser. Følelsen af at være fortabt, at man ikke længere vidste hvad man skulle gøre af sig selv, eller sit liv for den sags skyld.\n’’Så, jeg er nysgerrig..’’ startede han igen, mens at baconet forsvandt helt denne gang ’’Siden hvornår finder en dværg og en elver sammen, og får et barn?’’ han løftede sit ene øjenbryn, ørene havde lidt givet hende væk, men det havde været duften som der havde været vinderen for ham. Med hans forstærket lugtesans og måske også det at han i for nogle år siden havde lavet mange forretninger med en dværge bande. Hjalp det på at bedømme hvilken race hun var, da hun i hvert fald ikke kunne være menneske.\nby Venus on Tirs 23 dec 2014 - 16:53\n”Jeg vil ikke sige, at min aften blev sjovere, men du reddede mig fra endnu en times pinsel bag disken i stanken af friture. Men så igen - Du fik min chef til at blive utrolig rød i hovedet af rent raseri, hvilket var utrolig morsomt at overværer.” Hun lo bare ved at tænke tilbage til episoden. Hun var vant til at manageren var noget af en hidsigprop, men han syntes at kunne lide hende, siden hun havde skabt sådan en god arbejdsrutine, så de eneste der normalt blev udsat for hans raseri var de nyansatte som virkelig ikke fik noget frikort. Det undrede hende af og til, hvorfor disse nye medarbejdere overhoved valgte at blive og holde denne fede mand ud. Men det var egentlig en rigtig god arbejdsplads. Lønnen var god og atmosfæren var behageligt. Ikke så stressende som på bl.a. en Mc Donald-restaurant.\n”Men nu hvor vi er inde under emnet brødkrummer…” Hun stillede sin kop fra sig på bordet og vendte tilbage til den anden side af køkkenet, hvor alt det som udgjorde et køkken rent faktisk stod. Hun greb de ristede skiver brød, som hun havde glemt alt om. En i hver hånd, holdt dem kun lige oppe i hjørnet, som var de stadig brændende varme, selvom de havde stået i lidt tid og kølet af nu. Hun lagde en skive på sin egen urørte tallerken og så en på hans. ”Sådan. Morgenmad. - Fuldendt!” sagde hun helt stolt og børstede de få krummer af sine fingerspidser, inden hun endelig kom om på den rette side af skranken, hvor stolene stod klar. Ingen grund til at stå op og spise, når der stod stole klar til en. Hun dumpede roligt ned ved siden af sin gæst og trak sin kedelige hvide kop hen til sig, før hun rigtigt satte sig til rette.\nHun så derefter lidt undrende hen mod ham med et par rynkede bryn. ”Er det så underligt?” spurgte hun med et afventende udtryk i ansigtet. ”Jeg mener - Der findes ret mange engle og dæmoner som får børn sammen, hvilket jeg personligt vil se som lidt mere mærkværdigt end en dværg og en elver kommer sammen.” Hun strøg en tot brunt hår om bag sit ene øre, som vrikkede en smule på grund af følsomheden, der lå i det. Hun så så væk fra ham og mere ud i ingenting, mens hun fik et mere betænksomt udtryk i de brune øjne. Hun rev et stykke af sin toast, som hun skovlede lidt æg op med. Et stykke bacon kom skam også lagt oven på. Derefter blev den lille sammensatte mad proppet ind i munden. ”Men jeg kan godt se, hvorfor du bliver nysgerrig. Elverfolket er ikke ligefrem kendt for at mingle med andre racer.” fortsatte hun da hun havde fået tygget sin mad af. Hun så tilbage på ham, denne gang med et smil på sine læber for at løfte stemingen lidt igen.\n”Hvad med dig? Siden hvornår går en dæmon?...” Hun var lidt i tvivl om lige netop den race. Dæmoner og djævle havde en lugt der mindede meget om hinanden. Specielt dæmoner af ilden og djævle af satan. ”…og en varulv sammen og får et barn? Eller blev du bidt?”\nby Neil Matthews on Tirs 23 dec 2014 - 18:36\n’’Perfekt!’’ med glæde i øjnene over den lækre mad som hun havde lavet, skubbede han hele ægget op på sin skive toast og begyndte af spise af det. ’’Synes også jeg kunne huske noget omkring en eller anden tyk mand, der synes jeg skulle ud af en butik’’ små grinte han efter at han havde slugt det han havde i munden, hvor efter han skyllede resterne ned med en slurk kaffe. Han kunne allerede nu mærke hvordan at hoved langsomt blev klare og tømmermændene langsomt forsvandt. Ikke om længe ville de ikke være andet end et minde, forhåbentlig en påmindelse omkring hvad der ville ske næste gang han drak.\nHan nikkede lidt da hun spurgte om det virkelig var så mærkeligt ’’I forhold til de dværge jeg har mødt, så er deres had til elver lige så stort, som levede vi stadig i den mørke middelalder. ’’ han gumlede lidt videre på et stykke bacon mens han kiggede tænkende ud i luften. Hun havde fat i en pointe der med dæmoner og engle, endda så man nogen gange engle og djævle sammen. Men man måtte vel gå ud fra at nogen gange, måske få gange, var der to negative som der blev tiltrukket af hinanden. Hvis man kunne se ud over det had som ens forfædre nærmest havde bestemt for en man skulle have, så var alt vel muligt når det kom til kærlighed? Ikke at han ville vide det, tanken om kærlighed fik en klump til at danne sig i halsen, og han skubbede den halv spiste tallerken fra sig, da lysten til at spise pludselig var forsvundet igen. Dog tog han stadig tåre af kaffen ind i mellem.\n’’Tror faktisk aldrig jeg har haft et møde personligt med en elver før nu..’’ sagde han en smule distræt, men vente sin opmærksomhed tilbage imod hende, da hun spurgte hvordan han havde den race han havde. ’’Født som det misfoster jeg er.’’ blinkede han til hende med kaffe koppen i hånden. ’’Well, begge mine forældre var fuldblods dæmoner, men min mor blev bidt af en varulv mens hun var gravid med mig, hvilket ud over at tilføje virussen til hende, også til mig. Ikke til min fars store glæde, da de går op i..’’ hans ansigt udtryk var lagt mere i dybe folder nu, da han aldrig havde haft et godt forhold til hans far. ’’Lad os sige min familie er gammeldags, med hensyn hvad blod der skal blandes..’’ han afsluttede emnet der, da han ikke havde lyst til at snakke om det og hun sikkert ikke gad høre omkring hans rørende barndoms historie.\nHan rejste sig op fra stolen da resten af kaffen var drukket ’’Når, men tak for gæstfriheden og jeg måtte låne din sofa, men jeg må hellere komme hjem ad.’’ det kække og arrogante smil formede sig igen hen over hans læber, hvor på at han smed tæppet fra sig på sofaen og gik nu rundt i bar overkrop og ellers kun iført boksershorts mens han fik samlet hans tøj sammen.


Hvis politikere ikke måtte ytre sig på sociale medier - SEIN\nSara Friis Veileborg\nHvis politikere ikke måtte ytre sig på sociale medier\nPolitikere bruger i stigende grad platforme som Facebook og Instagram som talerør frem for de traditionelle medier, når de skal kommunikere til befolkningen. Men hvilke konsekvenser har det for demokratiet og den offentlige meningsdannelse, når kritiske spørgsmål ikke besvares, og ensidige eller falske oplysninger deles? Hvad ville der ske, hvis politikere én dag ikke længere måtte ytre sig på sociale medier?\nMange steder i verden ser vi en stigende brug af sociale medier som promoveringsplatform inden for den politiske arena. Lige fra den russiske Aleksej Navalnyjs Youtube-kanal til Mette Frederiksens populære Instagram-profil med knap 400.000 følgere. Ikke at forglemme Donald Trumps Twitter-profil, som efterhånden har skabt en mindre hær af utilfredse amerikanere, der er overbevist om valgfusk ved seneste præsidentvalg. Men hvor stor en magtspiller er de sociale medier efterhånden i politik, og hvordan ville det moderne demokrati se ud på godt og ondt, hvis politikerne ikke havde den direkte og umiddelbare forbindelse til borgerne, som de sociale medier skaber? Hvad ville der ske, hvis politikere ikke måtte ytre sig på sociale medier?\nI et repræsentativt demokrati er stemmer essentielle. Både når det gælder vælgernes stemmer på politikerne såvel som politikernes stemmer, der formidles til befolkningen. Her spiller medierne rollen som talerør og public service for at oplyse borgerne om deres valg. Med de sociale medier kan man argumentere for, at afstanden mellem vælgerne og politikerne er blevet mindre, og politikernes såvel som borgernes adgang til en offentlig stemme er blevet lettere. Man kan dertil følge med i politikernes mere private sfære med løbeture og hjemmebag, og man kan holde sig opdateret gennem til dels ucensurerede kommentarer på diverse politiske spørgsmål. Men hvor gavnlige er disse to sideeffekter i virkeligheden for demokratiet?\nMed en overgang til en mere følelsespræget profilpromovering, som politikerne opnår gennem sociale medier, kan man stille spørgsmålstegn ved, om man i virkeligheden fjerner fokus fra det essentielle – politikken – og er med til at understøtte det politiske spil. “Dobbeltklik på billedet og vis din opbakning til Nordjylland,” lød det i Mette Frederiksens Instagram-opslag i efteråret 2020. Dette opslag kom kort efter, at hun havde varslet rekordstramme coronarestriktioner i netop Nordjylland ifm. udbrud af en særlig virusmutation blandt mink. Men hvordan hjælper et dobbeltklik overhovedet borgerne i Nordjylland? Er det ikke bare et billigt trick for at simulere en vis form for solidaritet, som i virkeligheden handler om “likehunting” og SoMe-rækkevidde? Hertil kan man medtage diverse hverdagsrelaterede opslag, såsom makrelmadder, vasketøjsrutiner og søndagshygge i islandsk sweater. Allesammen opslag, der på Mette Frederiksens instagram skal simulere, at hun er et ganske almindeligt menneske som os andre. Det gør hende relaterbar og jordnær. Men det fjerner ligesom opslaget om opbakning til Nordjylland fokus fra det, som det hele egentlig handler om: politik. Hvorfor skal vi selv og Mette Frederiksen inklusiv bruge en masse energi på at beskæftige os med makrelmadder, når vi kunne bruge den på at forsøge at løse samfundsmæssige problemstillinger?\nDerudover ses tendensen, at politikere i højere grad bruger sociale medier som flugtvej fra kritiske spørgsmål. Det udmeldes til pressen, at de ikke ønsker at stille op til interview, hvorefter den respektive politiker kommenterer sagen på Facebook. Desuden kan politikerne også selv vælge, hvilke spørgsmål der besvares på sociale medier. De kan altså undlade at svare på alt det, som de ikke har lyst til at svare på. Som borger kan det derfor være sværere at gennemskue, hvornår grundlaget for politikernes påstande og mål er vaklende og usikkert. Dermed bliver ansvaret for at forholde sig kritisk til politikernes ytringer i højere grad pålagt os selv. Man kan altså argumentere for, at de sociale medier bliver en scene, hvor politikerne kan kuratere, instruere og iscenesætte de bedste sider af deres politik. Borgerne klapper i hænderne, for indholdet er brugergenereret – de ser lige præcis det, de gerne vil se, og ingen kritikere, oppositionspolitikere eller journalister har direkte mulighed for at stille kritiske spørgsmål. Men hvad ville der ske med pressens rolle som den fjerde statsmagt og den demokratiske proces, hvis borgerne i stigende grad tilvælger sociale medier som nyhedsplatform?\nEn undersøgelse fra Danmarks Statistik 2019 viser, at 9% af danskerne primært får dækket deres nyhedsbehov gennem sociale medier. Dette er i høj grad personer med lav indkomst, indvandrerbaggrund og unge, der fravælger de tunge og mere kritiske medieplatforme som tv og aviser. Hvis man forestiller sig, at denne gruppe forholder sig fuldstændig ukritisk til de nyheder og politisk input, som de får gennem sociale medier, kan der hurtigt opstå problemer i den demokratiske proces. Et repræsentativt demokrati forudsætter, at vælgerne involverer sig i den politiske agenda og oplyses, så de kan holde politikerne op på deres troværdighed og løfter. Her spiller de tungere medier en væsentlig rolle, da de udfordrer politikerne i deres retorik og beslutningstagen og dermed gør vælgerne bedre i stand til at træffe en velovervejet beslutning i en valgmæssig sammenhæng. Hvis man udelukkende tilvælger sociale medier som nyhedsplatform, skal man pludselig selv have de kritiske briller på for at navigere i det oprørte hav af ucensureret politisk indhold. Er pressen, den fjerde statsmagt, trods alt ikke bedre til det?\nI forbindelse med det amerikanske præsidentvalg i efteråret har man set en yderliggående konsekvens af politikernes stigende brug af sociale medier. Donald Trumps bombardement af tweets indeholdende påstande om valgfusk ved valget trods manglende bevismateriale førte til, at der nærmest blev skabt en hær af vrede amerikanere, som stormede kongressen d. 6. januar. Optakten til dette voldsomme angreb på det amerikanske demokrati har selvfølgelig været en cocktail af flere sprængfarlige komponenter, men i bund og grund er spørgsmålet, hvordan en så stor befolkningsgruppe troede og stadig tror på Donald Trumps falske påstande? Hvis Trump ikke havde haft sin hyperaktive Twitterprofil med delvis ucensurerede indlæg, ville vælgerne ikke have haft muligheden for at fravælge den kritiske journalist, oppositionspolitikeren eller uvildige parters vurdering af sagen. Kort sagt ville de ikke kunne have undgået de tungtvejende begrundelser for, at Trumps påstande om valgfusk var en stor fed løgn. Dertil kommer, at det kan vise sig svært at filtrere i indholdet på de sociale medier, hvis de ikke er faktuelt korrekte. Hvor mange gange har vi ikke hørt om det? Fake news. Men selv i Danmark kan det af og til være et problem, at nyheder undslipper og spreder sig som en steppebrand, selvom de er faktuelt ukorrekte eller mangler væsentlige detaljer. Eksempelvis blev der i 2017 spredt et billede på sociale medier, der illustrerede, at Danmark var det eneste land i verden, der havde afgifter på elbiler. Selv Alternativet videredelte det manipulerede billede.\nHvordan kunne man så løse ovenstående problemer? Med hårde kneb; en segregering af politik og sociale medier. Hvis politikernes talerør udelukkende blev flyttet tilbage til de tungtvejende medier med kritiske journalister og en faglig ballast, ville man frasortere store dele af dårligt dokumenterede påstande, halvhjertede politiske statements, samt følelsespræget og patosappellerende promovering. Og dermed muligheden for at bringe demokratiet i ubalance ved at skabe en platform, der er så vaklende i sin troværdighed, at vælgerne kan risikere at træffe et uoplyst valg. Men hvad med de 9%, der udelukkende får dækket deres nyhedsbehov gennem sociale medier? Ville de falde fra og blive demokratisk og politisk passive borgere, hvis de ikke kunne indtage letfordøjelige nyheder og politiske opslag på deres SoMe-tjenester? Ville det så trods alt være bedre end ingenting, at de kunne følge med på de mere upålidelige sociale medier? Sociale medier er trods alt en meget effektiv platform for politikerne til at nå ud til store dele af den danske befolkning. Tal fra 2019 viser, at 77% af danskerne havde en Facebook profil, og at der tilsvarende samme år var 97% af de opstillede kandidater til folketingsvalget, der havde en Facebook profil. Pga. den begrænsede spalteplads og medietid giver de sociale medier altså flere politiske aktører mulighed for at komme til orde. Internationalt set også for oppositionspolitikere som Aleksej Navalnyj, som kæmper mod korruption i et Rusland med begrænset ytrings- og pressefrihed. I denne sammenhæng er den til en vis grad filterløse platform Youtube blevet et vigtigt værktøj for Navalnyj til at nå ud til den russiske befolkning og resten af verden. Hvis politik blev fraskåret sociale medier globalt set, ville oppositionspolitikere som Navalnyj ligeledes blive fraskåret en lettilgængelig vej til en stemme i korrupte samfund.\nSå måske er det en lidt for drastisk og yderliggående beslutning at afskære politikere helt fra de sociale medier. Desuden er det også et mindre indgreb i ytringsfriheden, når en særlig befolkningsgruppe fratages muligheden for at ytre sig gennem specifikke medier. Alle skal have lige rettigheder og muligheder for at ytre sig, uanset om man er politiker, ansat på kommunen eller fængselsfange. Dette er et grundelement i ytringsfriheden, men hvordan er det så muligt at skabe øget kontrol med politikernes brug af sociale medier, uden at man forskelsbehandler politikeren og den enkelte borger? I denne sammenhæng synes jeg i høj grad, at man kunne slå ned på problemet omkring envejskommunikationen på sociale medier. Eksempelvis kunne man lave regler for, at hvis en politiker nægter at stille op til interview angående en respektiv sag, må politikeren derpå ikke lave et opslag, der omhandler emnet, på sociale medier. Man fratager altså ikke politikeren muligheden for at ytre sig om et emne, man laver blot regler for, at det ikke kan lade sig gøre at fravælge pressen, hvis man vil ytre sig om et emne. Dertil kan det også vise sig nødvendigt med lovgivningens værktøjer at regulere techgiganternes magt over indholdet på sociale medier. Der kunne ansættes deciderede fagfolk til at sortere i misinformation på sociale medier og laves nationale retningslinjer for, hvornår indhold skal fjernes og konti slettes fra sociale medieplatforme samt strafferammer herfor.\nSå måske er det altså en øget kontrol med de sociale medier, kombineret med en bredere befolkningsdannelse i at forholde sig kritisk til den nyhedsrelaterede og politiske information, som er nøglen? Strammere lovgivning på området kan behjælpe det første. Intiativsættet omkring digital dannelse på ungdomsuddannelser, måske senere hen også i folkeskoler, kan danne rammerne for det andet. Ligesom så meget andet i et kapitalistisk samfund styres de sociale medier også af de frie markedskræfter. Det er lettilgængeligt, underholdende og brugerdefineret – der popper lige præcis de annoncer op, som du finder spændende og relevante. Derved er vi til en vis grad også selv med til at styre, hvad vi gerne vil se på de sociale medier. Hvis vi i højere grad beslutter os for at opsøge kvalitetsjournalistik eller lader være med at like, følge eller kommentere politiske posts, fratager vi politikerne magten på de sociale medier.\nSpørgsmålet kan derfor koges helt ned til følgende: I hvor høj grad skal vi selv bestemme, hvor stor en magt politikerne skal have på sociale medier, og i hvor høj grad skal det være statsligt reguleret?


Søvnløshed - en del af gamet... - Blondetoner\nDet er simpelhen så mærkeligt, normalt har jeg det største sovehjerte, men de sidste par dage har jeg ikke kunne sove ordentligt om natten, tiltrods for at jeg er enormt træt når jeg går i seng. Jeg ammer Molly liggende om natten og det gør det så meget lettere at få sin søvn.. Når jeg først har været vågen for at amme Molly, så har jeg ikke kunne falde i søvn igen, der kan gå flere timer og jeg falder aldrig rigtig i den dybe tunge søvn. Jeg føler mig mega træt, men min krop vil ikke rigtig falde til ro. Forhåbenligt bliver det bedre og jeg får vel mit sovehjerte tilbage, før eller siden..\nUnder gravidteten led jeg også af søvnløshed, men det var en blanding af at jeg ikke kunne ligge ordentligt på grund af den store mave og så bækkensmerter – specielt i den sidste del af graviditeten, var jeg plaget af bækkenløsning og en baby der holdt fest i maven:) men nu er der ingen forstyrrende elementer, ud over når Molly skal ammes og have ren ble, men det har jeg jo været vant til med Vigga… Når man deler seng med sån en lille en, så sover man selvfølgelig heller ikke lige så tungt, som hvis ikke hun lå der. Men der har også været en del at se til her på det sidste med en masse sygdom, så det kan være kroppen lige skal oven på igen.. I don’t know..\nGode råd til at bekæmpe søvnløshed modtages med kyshånd, anyone?\nJeg håber det er en fase, som med alt andet.. Det er utroligt med alle de faser man skal igennem.. Jeg prøver at få slappet af, nu hvor jeg ikke kan sove. Så må det blive til en lur om dagen når Molly sover:). Som i kan se på billedet, så har hun altså ikke problmer med søvnløshed, det er kun Mamma her.. Måske må jeg bare indse, at det er en del af gamet når man får børn…\njanuar 28, 2015 at 8:31 pm\nHvor er hun sød 🙂 en lille smuk sovetryne.\nJeg oplevede det samme. Det hjalp lidt, hvis jeg ikke så på klokken i løbet af natten, for det er så deprimerende at hvide hvor få timer der er til man skal op igen.\nOg så kom Felix på eget værelse ret hurtigt. Han var 4 måneder, og der begyndte jeg at sove væsentligt bedre. Det var som om, at vi vækkede hinanden, når vi sov i samme rum.\nFaderen lader ikke til at være påvirket deraf : ) han sover skisme så tungt.\nJeg er selv helt udkørt i dag, så jeg er gået i seng kl 20.30 🙂\njanuar 28, 2015 at 9:23 pm\nja der er nu ikke noget så smukt, som sovende børn.. der er bare sån en ro over det:)..\nDet med eget værelse bliver ikke lige foreløbig, for pigerne skal dele værelse, så der må gå længere tid, så det ikke går ud over viggas nattesøvn og så vi ikke skal rende for meget frem og tilbage og først og fremmest skal vi lige finde ud af hvordan vi får hende i egen seng.. men en ting ad gangen.. pt gør vi hvad der fungerer bedst og det er klart at hun sover i vores seng, så kan jeg ligge og amme og hun falder i søvn der og sån må det være de første par måneder.. men så må vi vidst ogs tage kampen om at sove i egen seng:P\nJa det med at se på klokken kan faktisk godt være forstyrrende, men det er bare en refleks og for lige at hvornår hun sidst har fået mad.. Her sover farmand også ret tungt, tror det er når de ved de ikke skal vågne, men blot kan sove..\njanuar 29, 2015 at 3:29 am\nJeg tror også bare det er en del af gamet, ligger i skrivende stund på præcis samme måde som du beskriver (den lille sover igen efter amning, midt i dobbeltsengen, og farmand har sovet fra det hele)\njanuar 29, 2015 at 10:58 am\nJa så er jeg jo ikke ene om det i det mindste:)\njanuar 29, 2015 at 10:01 am\nHvor er hun dog utrolig kær, din lille M.\nJeg kan godt forstå det er frustrerende ikke at kunne finde roen til at sove. Jeg oplevede søvnløshed i de første uger efter fødslen og det var lige som om at kroppen var i konstant beredskab, den kørte hele tiden i 5 gear og kunne ikke falde ned.\nJeg lider stadig af søvnløshed men ikke fordi at jeg ikke kan finde roen, nu er det min lille K der holder os oppe. 😉\nJeg tror det er en rigtig tilgang, at tænke søvnløshed som en del af gamet lige nu. Hvis du ligesom accepterer at sådan er omstændighederne lige nu, så kan det være din krop bliver bedre til at finde roen.\nØnsker dig al held og lykke med det hvertfald. Følger dig både på instagram og læser din blog, det er en fornøjelse.\njanuar 29, 2015 at 11:00 am\nJa du har helt sikkert ret og vil faktisk sige at jeg har sovet bedre i nat.. Så det er nok bare ligesom med alt andet en fase.. 🙂 håber snart jeres lille K vil sove lidt mere, så der er mere søvn til mor:)\nTak, hvor er det dejligt at hære du følger med begge steder.. Husk bloggen kan følges på bloglovin, hvis du er på det:)\njanuar 29, 2015 at 12:22 pm\nJa tak, du må også kigge forbi min blog hvis du har lyst 🙂\njanuar 29, 2015 at 7:33 pm


Skat.dk: Ejendomsavancebeskatning - overdragelse af en anpart af en blandet benyttet ejendom\n20 Jan 2014 10:32\n24 Oct 2013 13:23\nEjendomsavancebeskatning, enhedsprincippet, anpartssoverdragelse, blandet benyttet ejendom\nVed overdragelse af en andel af en blandet benyttet ejendom skulle en forholdsmæssig del af den fortjeneste, der kunne henføres til den erhvervsmæssigt benyttede del af ejendommen, beskattes efter EBL § 9.\nEjendomsavancebeskatningslovens §§ 8, stk. 3 og 9\nEjerlejlighedsloven §§ 1 og 4\nTinglysningsloven § 10\nLigningsvejledningens afsnit C.H.2.1.2\nDen juridiske vejledning 2014-2 C.H.2.1.15.5\nSagen vedrører, hvordan klagerens overdragelse af en anpart af en blandet benyttet ejendom skal beskattes efter ejendomsavancebeskatningslovens § 9.\nSkatteankenævnet har opgjort den skattepligtige fortjeneste ved afståelsen af klagerens anpart af ejendommen til 690.725 kr.\nSelskabet H1 ApS blev stiftet den 8. december 2004 med det formål at eje ejendommen Y1 og udleje denne til selskabet G1 ApS, der drev restaurationsvirksomhed fra ejendommen. Selskabet H1 ApS var ejet ligeligt mellem selskaberne H2 ApS og H3 ApS, hvoraf selskabet H3 ApS var ejet af klagerens ægtefælle.\nSelskabet H1 ApS erhvervede ved skøde af 5. marts 2005 ejendommen Y1 til overtagelse den 31. december 2004 til en samlet købesum på 5.392.295 kr.\nIfølge oplysningerne i Bygnings- og boligregisteret (BBR) er ejendommens bygninger registreret som bygninger til hotel, restaurant, vaskeri mv. Den ene af ejendommens bygninger, der er opført i 1936, har to etager, hvoraf stueetagen på 763 m² er henført til erhverv, mens 1. salen på 108 m² er henført til beboelse. Det fremgår endvidere, at der til boligen er tilknyttet eget køkken og bad.\nForud for selskabets erhvervelse blev lejligheden på 1. sal den 7. december 2004 værdiansat af en ejendomsmægler til mellem 500.000 og 525.000 kr.\nLejligheden på 1. sal blev herefter den 1. januar 2005 lejet ud til klageren og hendes ægtefælle. I henhold til lejekontraktens § 11 blev klageren og hendes ægtefælle tillagt en ret til at købe det omfattede lejemål til 500.000 kr.\nEjendommen blev den 23. maj 2007 ved den tinglyste samejekontrakt mellem klageren og H1 ApS opdelt i to anparter, hvoraf klageren ved betinget skøde af samme dag fik overdraget den anpart, der i samejekontrakten blev benævnt anpart nr. 2, til overtagelse den 1. januar 2007 for 500.000 kr. Klageren fik meddelt endeligt skøde på ejendommen den 11. juni 2007.\nAf samejekontrakten fremgår følgende af § 1 om opdelingen af ejendomsretten til ejendommen:\n"1.1 Samejet vedrørende ejendommen matr.nr. Y1\n1.2 Partnerne er enige om at opdele ejendomsretten i 2 anparter omfattende:\nSom anpart 1 betegnes den i ejendommens stueetage indretterede erhvervslokaler på ca. 1206 m2, med dertil hørende kælder.\nSom anpart 2 betegnes den på 1. sal i ejendommen indretterede beboelseslejlighed på 97,4 m2 samt tilhørende tagterrasse på 50 m2 og tagterrasse på ca. 12 m2.\nAnpart 1 ejer herefter 2024/2121 dele af anpartssamejet.\nAnpart 2 ejer herefter 97/2121 dele af anpartssamejet.\nEjerforholdet til anparten og dispositionsretten til anparten er samhørende og kan ikke adskilles medmindre begge anpartsejere er enige herom\n1.3 Enhver der ejer anpart nr. 1 og nr. 2 er interessent i samejet"\nIfølge betinget skøde af 20. december 2007 blev begge anparter i ejendommen overdraget til overtagelse den 2. januar 2008. For så vidt angår anpart nr. 2 vedrørende beboelseslejligheden blev denne overdraget til 1.450.000 kr.\nEjendommen, der siden H1 ApS' overtagelse i 2005 havde været vurderet som en forretningsejendom uden beboelseslejligheder, blev i forbindelse med SKATs behandling af sagen omvurderet efter vurderingslovens § 33, stk. 5, således, at der blev foretaget en ejerboligfordeling på ejendommen for 2007, hvoraf 589.572 kr. blev henført til ejerboligen ud af den samlede vurdering på 7.200.000 kr.\nIfølge vurderingsoplysningerne har ejendommen et areal på 5.710 m². Der er i denne forbindelse fremlagt en udtalelse fra Y2 Kommune om, at der ikke ville kunne have været udstykket til selvstændig bebyggelse fra ejendommen i 2007.\nIfølge Det Centrale Personregister var klageren og hendes ægtefælle tilmeldt adressen Y1 i perioden fra den 1. august 2003 til den 1. februar 2008.\nDen skattepligtige fortjeneste er opgjort på følgende måde:\nFordeling af anskaffelsessum:\nKlagerens andel af den samlede ejendom: 500.000 kr. x 100/5.392.295 kr. = 9,2725%\nFordeling af afståelsessum:\nKlagerens andel af den samlede ejendom: 1.450.000 kr. x 100/6.900.000 kr. = 21.0145%\nSkattepligtig fortjeneste ved afståelse af klagerens anpart:\nSamlet afståelsessum for anpart\n- 304.710 kr.\nAfståelsessum for erhvervsdel\nSamlet anskaffelsessum for anpart\n- 46.362 kr.\nAndel af 10.000 kr. -tillæg\n(10.000 kr. x 9,2725 %)\n- 454.565 kr.\nSkatteankenævnet har til støtte for afgørelsen henvist til, at klageren ved erhvervelsen af anparten i ejendommen alene erhvervede en ideel andel af den samlede ejendom, og at klageren ved afståelsen heraf alene bliver delvist fritaget for beskatning efter ejendomsavancebeskatningslovens § 9, stk. 1, og stk. 2, for så vidt angår beboelsesdelen af ejendommen, idet denne har tjent til bolig for klageren i ejertiden.\nSkatteankenævnet har nærmere anført, at man ikke i skatteretlig henseende kan eje bestemte kvadratmetre eller "mursten" i en blandet benyttet ejendom, som hverken opfylder betingelserne for at blive opdelt i selvstændige ejendomme eller vurderingsmæssigt opfylder betingelserne for at blive selvstændigt vurderede. I sådanne tilfælde ejes alene en ideel andel af den samlede ejendom.\nKlagerens repræsentant har nedlagt påstand om, at den opgjorte skattepligtige fortjeneste nedsættes til 0 kr.\nTil støtte herfor har repræsentanten overordnet gjort gældende, at klageren må anses for fuldt ud skattefritaget ved overdragelsen af hendes anpart i ejendommen efter ejendomsavancebeskatningslovens § 9, stk. 2, idet hun ved sit ejerskab til boliganparten alene ejede ejerboligen i ejendommen og ingen del af erhvervsdelen.\nRepræsentanten har nærmere med henvisning til SKM2003.212.VLR gjort gældende, at boliganparter i ejendomme, hvor der tillige findes erhvervsanparter, er fritaget for beskatning efter ejendomsavancebeskatningslovens § 8, stk. 3. Boliganpartshaverne anses således udelukkende for at sælge deres boliglejlighed, og ikke en andel af erhvervslejlighederne, hvilket betyder, at boliganpartshavernes fortjeneste er fuldt ud skattefritaget, selv om ejendommen indeholder erhvervslejligheder.\nI relation til ejendomsavancebeskatningslovens § 9 har repræsentanten endvidere gjort gældende, at det ikke kan være afgørende for skattefriheden ved salg af en boliganpart, om ejendommen har en eller flere boliglejligheder. Der er derfor ikke grundlag for at pålægge skat i en situation, hvor ejendommen har en eller to boliglejligheder, når der ikke pålægges skat, hvis ejendommen har tre eller flere boliglejligheder, jf. SKM2003.212.VLR. Når en blandede benyttede ejendom således ved den tinglyste samejekontrakt bliver opdelt i bruttoanparter med eksklusive brugsrettigheder til de enkelte lejligheder, skal det anerkendes, at ejerboligen herefter ejes af den ene part, mens erhvervsdelen ejes af den anden part.\nI henhold til ligningsvejledningens afsnit C.H.2.1.2 skal begrebet fast ejendom i relation til ejendomsavancebeskatningsloven afgrænses med udgangspunkt i det tingsretlige ejendomsbegreb suppleret med begrebets anvendelse i udstykningsloven og i ejerlejlighedsloven. Herefter består fast ejendom i relation til ejendomsavancebeskatningsloven primært af matrikulerede jorde med de faste bestanddele, som er bestemt til varigt at forblive på stedet, herunder blandt andet bygninger.\nI henhold til ejerlejlighedsloven § 4, stk. 1, anses en ejerlejlighed, der er gyldigt oprettet efter lovens bestemmelser herom, som en selvstændig fast ejendom. Når en ejerlejlighed således er blevet gyldigt oprettet efter bestemmelserne i ejerlejlighedsloven, er den ikke en del af den oprindelige faste ejendom længere, men ejes herefter særskilt fra den øvrige del af bygningen, jf. ejerlejlighedslovens § 1.\nEn beboelseslejlighed, som ikke er oprettet som en ejerlejlighed efter ejerlejlighedsloven, men som ejeren af en ideel andel af ejendomsretten har en eksklusiv brugsret til, er derimod ikke en selvstændig fast ejendom.\nDet må anses at stride imod enhedsprincippet i tingslysningslovens § 10, at tinglyste rettigheder over fast ejendom alene hæfter på en del af den pågældende faste ejendom, og klagerens ideelle andel af ejendomsretten til ejendommen Y1, som klageren erhvervede i forbindelse med tinglysning af samejekontrakten på ejendommen, kan herefter ikke anses for alene at vedrøre beboelseslejligheden på 1. sal i overensstemmelse med den aftalte brugsret.\nKlageren må derfor ved erhvervelsen af anpart nr. 2 anses for at have erhvervet en andel af ejendomsretten til hele ejendommen Y1 og ikke en eksklusiv ejendomsret til en del af ejendommen.\nIdet ejendomsavancebeskatningslovens § 8, stk. 3, ubestridt ikke finder anvendelse ved afståelsen af klagerens anpart i ejendommen Y1, der alene indeholdt én beboelseslejlighed, er klageren ved opgørelsen af fortjenesten ved afståelsen af anparten i den pågældende ejendom efter ejendomsavancebeskatningslovens § 9 skattepligtig af den forholdsmæssig del af fortjenesten, der kan henføres til den erhvervsmæssigt benyttede del af ejendommen.\nHenset til at opgørelsen af den skattepligtige fortjeneste ikke er bestridt, stadfæster Landsskatteretten herefter skatteankenævnets afgørelse.


En Arocs-duo transporterer kæmpestore vindmølleelementer - RoadStars\nEn Arocs-duo transporterer kæmpestore vindmølleelementer\n/ En Arocs-duo transporterer kæmpestore vindmølleelementer\n100 t tunge, 42 m lange og 4,5 m brede - gange to. Se hvordan en Arocs-duo fra Doniz División Transportes kørte elementer til en vindmølle fra Villadangos del Páramo til havnen i Ferrol.\nPas på, forhindring! Ved specialtransporter anvendes der altid følgebiler, som leder lastbilerne sikkert forbi kritiske punkter.\nKl. 17, Villadangos del Páramo (León). Konvojen, som består af to Arocs 4163 og to følgebiler, sætter sig i bevægelse. Lasten består af to kæmpemæssige tårnelementer til vindmøller, hver 42 m lange og 4,5 m brede. Hver trækmaskine trækker 100 t efter sig. Den tilladte maksimale hastighed er på 60 km/t.\n"Alt ok bagude. Arocs nummer 1, kør roligt videre!" siger Gema Blanco over radioen til sin kollega Manuel Groba, som sidder ved rattet i den første tunge lastvogn. Gema sørger for, at afstanden mellem hans følgebil og den lastbil, der kommer efter ham, til stadighed er 150 m. 10 sekunder senere hører man en tilsvarende melding fra føreren af den anden følgebil, Juan Pérez, som taler med José David Amoedo, hans kollega bag rattet i den anden lastbil. Denne kvartet opererer med absolut præcision. De har arbejdet sammen i årevis og udfører specialtransporter for Doniz División Transportes.


Marie Thomsen: Mine sunday heroes - Magasin.dk\nSom en af Danmarks førende makeupartister svinger Marie Thomsen til dagligt penslerne på high fashion modeskydninger og shows både herhjemme og internationalt. Her giver Marie sit bud på, hvordan man kan bruge søndagen på at genoplade med lækre skønhedsrutiner.\nMarie Thomsen, makeupartist, beauty blogger på marieandthemakeup.com, key makeup artist for Maybelline New York og mor til Viola.\nSøndage skal bruges på at slappe af, genoplade og forkæle sig selv. Det behøver ikke koste al verden at være god ved sig selv, og det betaler sig mangefold tilbage. Vi har haft en snak med den dygtige makeupartist, Marie Thomsen, som blandt andet er en af de kreative ildsjæle, der får modellerne til i Magasin du Nords kampagner til at stråle. Hun giver os her lidt inspiration til en nem måde at gøre søndagen lidt ekstra god på.\nLæg en maske\nUanset om du har været ude aftenen før eller ej, så vil din hud elske dig for at give den ekstra pleje, masser af fugt og vitaminer. En maske skal som regel sidde på huden mellem 10-30 min, den tid kan du bruge på at ligge på sofaen og bare nyde, at du ikke rigtigt kan foretage dig noget uden at have dårlig samvittighed, personligt kan jeg godt lide at høre en lydbog, imens jeg lader masken arbejde. Min ”Sunday Hero” maske er:\nGør det til et fast ritual at bruge en hårkur, som passer til dit hårs behov hver søndag, det er den bedste måde for mig at huske det (det samme er gældende i forhold til at vande mine planter). Min ”Sunday Hero” hårkur er:\nForkæl din fødder\nTag et fodbad og tilføj lidt duft eller badesalt til badevandet. Efter fod badet skal fødderne have ekstra meget fugt i form af en super plejende creme. Du kan også vælge ind imellem (ikke hver søndag dog!) at bruge en peeling i form af små plast strømper, som skal sidde i 90 minutter, hvor frugtsyrer og planteextrakter arbejder på at fjerne alle de døde hudceller og den hårde hud, der måtte være på fødderne. Brug tiden, hvor du igen faktisk ikke kan foretage dig noget, til at se en god film eller tage en lur. Mine ”Sunday Heroes” fodprodukter er:


DOK#1/// Design og Kunsthåndværk\nDu er her: DOK#1 REVIEW 2013 Design og Kunsthåndværk\nNORDJYLLAND STØRSTE DESIGN EVENT\nCensureret marked for\nGrønt på granit med stor succes\nEfter et års pause vendte DOK#1 stærkt tilbage på Toldbod Plads i dagene 30. august til 1. september. En grøn oase foldede sig ud midt i springvandet, og boderne bugnede af originalt kunsthåndværk og håndplukket design.\nDOK1 (1280 x 720) from DOK#1 on Vimeo.\nVideo ved Fotograf Louise Dybbro\nEuropæisk design for første gang i DK\nDe to prismodtagere var valgt blandt 55 dygtige udstillere på DOK#1 2013 – et felt, der spændte over alt fra moderne keramik med kant til eksklusive smykker og skræddersyet tøj. Design var i år viet et separat telt, der bl.a. rummede skateboard-stole fra Aalborg-firmaet I’M:Board, New English og håndlavede lamper af mælkebeholdere fra irske I Do Cartwheels. Mange af designerne blev med DOK#1 for første gang vist for et dansk publikum.\nDOK#1 priser for hhv. bedste håndværk og bedste design.\nPilefletter Katja Kreiner blev belønnet for sit dygtige og originale håndværk i et usædvanligt materiale.\nPrisen for bedste design gik til smykkedesigner Ane Meinert Folke for hendes nytænkende smykker, der også eksperimenterer med materialer og sammensætningen af dem.\nÅrets grønne tråd\nEn rød – eller måske snarere grøn – tråd gennem årets DOK#1 var bæredygtighed. Under overskriften GRÜNish viste markedet forskellige vinkler på grøn, urban livsstil. Haveentusiasten Dorthe Kvist holdt foredrag om byhaver, der var udstilling af mobile drivhuse, og kok Kim Pedersen uddelte smagsprøver på mad med ingredienser dyrket i byhaven. Det grønne tema prægede springvandet, der i dagene var beklædt med metervis af rullegræs og udstyret med små hængebroer, som de besøgende børn havde stor fornøjelse af at gå rundt på, mens de voksne studerede kunsthåndværk.\nVar titlen på temaet for markedet 2013. Den flertydighed som ligger i titlen vil publikum bl.a.udfolde sig i dette års springvands/installation OASEN på Toldbod Plads.\nLeif Hauge · Rikke Precht · Leni Bille · Anne Flohr · Lone Hagedorn\nSusanne Moeskjær · Lærke Langballe · Trine Bruun Hansen · Kari Giebelhausen · Niels Huang · Tina Langhoff · Lone Borgen · Dorthe Hansen · Karina Weihrauch · Lotte Westphael · Mette Maya Gregsersen · Potteriet · Nanna Andersen · Gitte Jensen · Hanne Marie Leth Andersen · Dorthe Hybel · Lene Dahl · Anette Friis Brahe · Helle Bovbjerg · CircusClay · Laila Stenderup · Louise Maagaard · Camilla Hviidberg · Anette Bjerregaard · Nina Lund\nVibeke Nøddebo · Trine Starup · Hanne Bruun · Kirsten Sonne · Dorte Lausten · Kirsten Bak · Ane Meinert Folk ·Balabin (FIN)\nPia Toustrup · Annette Ankerlund · Cecilie de la Prada ·Inge Kejlberg Tornvig\n· GeorgbyIsabel · Lotte Kjær · Ann Højgaard Slot ·Katrina Berglund (S) · Inuik (GL)\nKatja Kreiner · Lille Dansk Format · Lis Stender · Mads Christensen\nDOK#1 PRISER 2013\nMød vinderne her\nNYT OG STØRRE\nEt stort område var dedikeret til særudstillingen DesignSpot, hvor unge talenter fra Europa viser det nyeste, de kan, vil og tænker om design.\nI''''M:Board (DK) · Stine Leth (DK) · Caceres + Guardiola · CRAFTED by Trip Trap (DK) · DesignK (GB) · The New English (GB) · Sara kele (H) · FORM Knast (D) · MYK (D) · I Do Cartwheels (NIR) · LOP Furniture (DK)\nSe hvad du du gik glip af eller genoplev markedet her\nKatalog forsiden her\nBAG OM DOK#1\nDOK # 1 er et ambitiøst, censureret design- og kunsthåndværkermarked.\nDOK #1 vil vise høj kvalitet og et bredt udvalg af, hvad danske kunsthåndværkere og designere kan præsentere netop nu indenfor blandt andet keramik, smykker, glas, tekstil og design.


Milena Penkowa skilter med konklusioner fra sit seneste studie på hjemmesider, hvor hun sælger pakker med sundhedstip. Men studiet burde blive trukket tilbage, lyder kritikken.\nForskere kan »umuligt« genskabe resultater fra Milena Penkowas seneste studie. Penkowa mener, at der ikke er noget at komme efter. (Screenshot fra video om sundhedspakker, der bliver solgt i Milenas Medlemsklub Helbreds-Oasen)\nDet skabte overskrifter, da Milena Penkowa for et par år siden kunne fortælle, at hun officielt havde gjort comeback som forsker.\nMilena Penkowa blev i 2010 dømt for blandt andet dokumentfalsk og i 2012 kendt skyldig i alvorlige brud på videnskabelig praksis. Siden blev hun frakendt sin doktorgrad fra Københavns Universitet.\nLÆS OGSÅ: Forskere: Sådan snød Penkowa med sine data\nMen i december 2016 meldte hun sig tilbage i forskningsverdenen med en videnskabelig artikel i tidsskriftet Supportive Care in Cancer.\nArtiklen beskriver et pilotstudie - altså en indledende undersøgelse - med mineralet bismuth og konkluderer, at det mindsker bivirkninger af kemoterapi og strålebehandling.\nStudiets konklusioner har Penkowa fortalt om på en hjemmeside, hvor hun sælger rådgivning om, hvordan man kan leve sundt for at modvirke kræft og undgå lidelser eller for at leve bedre efter en kræftdiagnose.\n»Min seneste forskningsartikel påviser, hvorledes mineralet bismuth (bismuth-tabletter) reducerer alvorlige bivirkninger til kemoterapi hos kræftpatienter,« lyder det blandt andet på hjemmesiden.\n»Der er noget åbenlyst helt galt«\nDa Videnskab.dk i 2017 talte med Milena Penkowa om hendes resultater, garanterede hun, at de holdt vand. Hun fortalte, at de var gennemtjekket af hende selv, af medforfatteren Per Boye Hansen, af studenter og af en uafhængig statistiker:\n»Man gennemtjekker altid tingene en ekstra gang i udgangspunktet, men det er klart, at vi her har gået med livrem og seler, for der skal bare ikke være noget at komme efter,« lød det fra Milena Penkowa.\nNu tegner en række forskere et helt andet billede af Milena Penkowas forskning og dermed af bismuth som behandling.\nI alt har fem uafhængige forskere med indsigt i statistik set nærmere på udregningerne og når frem til en enslydende konklusion: Det er umuligt at genskabe Penkowas resultater.\nSamtidig er en række oplysninger og tal i studiet decideret forkerte, konstaterer forskerne.\n»Der er noget åbenlyst helt galt. Vi har brugt samme metode til de samme data, som de beskriver i den videnskabelige artikel – men når man bruger den, får man nogle markant andre resultater, end de skriver.«\n»Vores konklusioner ville have været helt anderledes, hvis vi havde publiceret det samme studie,« melder Claus Thorn Ekstrøm, professor i biostatistik på Institut for Folkesundhedsvidenskab ved Københavns Universitet.\nClaus Thorn Ekstrøm har set nærmere på Penkowas studie i samarbejde med kollegerne Peter Dalgaard, professor i statistik, og Dorte Kronborg, lektor i statistik, begge ved Copenhagen Business School (CBS).\nDu kan selv lave ét af de simple regnestykker, som hurtigt afslører fejl. Se faktaboksen i bunden af artiklen: »Regn selv efter«.\nGrundige beskrivelser er lette at gentage\nClaus Thorn Ekstrøm roser Penkowa-studiet for at være både velskrevet og grundigt i sin beskrivelse af, hvordan Milena Penkowa og Per Boye Hansen har undersøgt effekten af bismuth på bivirkninger efter kemoterapi og strålebehandling.\nProblemet er, at studiet er lavet på ganske få patienter, som enten får bismuth eller et uvirksomt stof, placebo. Små grupper giver som regel stor usikkerhed ved konklusionerne.\nAlligevel konkluderer Penkowa og Hansen, at de finder en solid effekt af bismuth.\nDet skyldes ifølge Claus Thorn Ekstrøm, at de opgiver helt forkerte tal som resultater af deres beregninger.\n»I nogle tilfælde sammenligner de en gruppe på 4 mennesker, der har fået bismuth, med en gruppe på 5 mennesker, som har fået placebo.«\n»Det er supersmå grupper med kæmpestor usikkerhed, men alligevel konkluderer man, at bismuth virker betragteligt bedre end placebo. Allerede dér springer det i øjnene på en statistiker,« fortæller Claus Thorn Ekstrøm.\n»Vi har prøvet at regne løs og gætte på, hvordan man kan nå frem til deres resultater. Men det er helt umuligt,« siger han.\nEt eksempel på, hvor forskerne mener, det går galt med tallene i Penkowa-artiklen. Figuren sammenligner antallet af infektioner blandt deltagere, som har fået bismuth og placebo.\nI gruppen, der har fået placebo, har 6 ud af 10 deltagere fået infektion.\nI gruppen, der har fået bismuth, har 5 ud af 13 fået infektion.\nForskere bemærker to ting:\nResultatet er opgjort i procent, ikke antal deltagere. Dermed synes forskellen stor (60% i placebo-gruppen, 38% i bismuth).\nPenkowa og Hansen skriver populært sagt, at det er en forskel, som langt fra skyldes tilfældigheder. Det kan man aflæse af, at den såkaldte p-værdi er lav, her 0,0001.\nP-værdien burde ifølge flere forskeres beregninger nærmere have været 0,41. Sandsynligheden for, at det er en tilfældigt fund, er dermed 4.100 gange større, end Penkowa og Hansen angiver i artiklen. Du kan let lave regnestykket selv. Se faktaboks lidt længere nede i denne artikel.\nDet betyder reelt, at resultatet bliver ugyldigt og ikke kan bruges som evidens – eller med andre ord: Der er ikke påvist en effekt af bismuth.\n(Figur fra videnskabelig artikel i Supportive Care in Cancer)\nMønt kaster lys over kritikken\nFor at få en lidt mere konkret ide om, hvad der er på spil, skal du forestille dig, at du kaster det, forskerne kalder en ’fair’ mønt; altså en mønt, som med lige stor sandsynlighed lander på enten plat eller krone.\nKaster du mønten 10.000 gange, er der god sandsynlighed for, at den vil være landet på plat i cirka halvdelen af tilfældene og krone i den anden halvdel.\nMen skærer du dit forsøg ned til 10 kast med mønten, bliver resultatet pludselig langt mere tilfældigt. Måske lander mønten på plat 6 ud af 10 gange. Måske 7 ud af 10.\nStatistiske beregninger vil dog vise dig, at det er usikkert at konkludere sikkert ud fra dit forsøg, at din mønt altid vil lande mere på plat end på krone, netop fordi du har kastet mønten så få gange.\nRet let at få 7 ud af 10 gange plat\nProfessor i statistik Peter Dalgaard fra CBS var den første til at bemærke fejl i Penkowas studie. Han forklarer, hvad der går galt med statistikken, hvis du kun kaster få gange med den 'fair' mønt fra eksemplet:\n»Hvis man for eksempel kaster en fair mønt 10 gange og får 7 plat, så virker hyppigheden på 70% måske væsentligt større end de forventede 50/50. Men en nærmere beregning viser, at sandsynligheden for at få én af udfaldene 0, 1, 2, 3, 7, 8, 9 eller 10 plat er 34%. I det lys er udfaldet ’7 plat’ ikke bemærkelsesværdigt.«\n»Med kun 10 forsøg vil man først erklære en sikker forskel ved 9 gange plat, hvor sandsynligheden for enten 0, 1, 9 eller 10 er kommet ned på 2,1%,« forklarer Peter Dalgaard i en mail til Videnskab.dk.\nForskerne bider mærke i, at tilsvarende store usikkerheder i Penkowa-studiet er helt forsvundet i centrale tal, som bliver lagt frem – i forskningsverdenen kaldet p-værdierne.\nDet får konklusionerne til at fremstå langt stærkere, end de er. (Se figur og tekst herover.)\nMilena Penkowa har i flere mails afvist at besvare forskernes kritik på Videnskab.dk. Det vender vi tilbage til.\nProfessor: Besynderligt, at artiklen ikke er trukket tilbage\nPå Aarhus Universitet underviser Palle Villesen i statistik, som han også bruger dagligt i sin forskning i medicin.\nHan har konstateret helt de samme fejl i Penkowa-artiklen, som han nu bruger i sin undervisning til at illustrere, hvordan man skal undlade at lave statistik.\n»Jeg skal ikke kunne afvise, at de bare har lavet en regnefejl, men jeg kan ikke genskabe den.«\n»Jeg vil ikke anklage nogen for at gøre noget med vilje eller lave noget, der er uredeligt, men jeg ville gerne se de beregninger, der ligger bag de resultater,« bemærker Palle Villesen, lektor på Center for Bioinformatik og Institut for Klinisk Medicin ved Aarhus Universitet.\nProfessor Peter Reinhard Hansen bruger blandt andet statistik i sin forskning inden for økonomi ved University of North Carolina i USA.\nDa han hørte om andre forskeres kritik af Penkowas artikel, tvivlede han først på, at det kunne stå så grelt til. Men efter at have læst studiet, blev al tvivl fjernet. Det har blandt andet fået ham til at kommentere på Twitter, at han mener, studiet bør trækkes tilbage.\nPenkowa (infamous for fabricating data from rats that never existed) published "novel" findings in Supportive Care in Cancer. With very small sample size, n=25+25, authors claimed many stunningly significant results. And indeed, they were proven wrong. Why is paper not retracted? pic.twitter.com/pchDup5E7N\n— Peter R. Hansen (@Peter_R_Hansen) August 28, 2019\nI en mail til Videnskab.dk uddyber Peter R. Hansen:\n»Fejlene er himmelråbende åbenlyse. Jeg har ikke set nogen publiceret artikel, hvor de empiriske resultater er så åbenlyst forkerte som i dette tilfælde. Jeg kender naturligvis ikke alle detaljer, men det ser højest besynderligt ud, at artiklen ikke er blevet trukket tilbage,« skriver han.\nFusk eller blot fuld af fejl?\nSamtlige forskere, som Videnskab.dk har talt med, fortæller, at det burde have været ganske enkelt at opdage de mange fejl i studiet for fagfæller, som har læst Penkowas videnskabelige artikel igennem, før den blev udgivet – i det såkaldte peer review.\nRegn selv efter\nProfessor Peter R. Hansen gør opmærksom på, at du selv kan taste tallene fra figuren tidligere i denne artikel ind i samme beregner, som Penkowa oplyser at have gjort.\nI gruppe 1 taster du 6 i første felt, 4 i næste.\nI gruppe 2 taster du 5 i første felt, 8 i næste.\nSå får du p-værdien – og bemærkningen:\n»Sammenhængen… bliver betragtet som værende ikke statistisk signifikant.«\nKom du hertil fra toppen af artiklen? Klik her for at komme tilbage.\n»Det er sådan set ret let at se, at der er foregået noget mærkeligt, for alle konklusionerne er forkerte,« bemærker Claus Thorn Ekstrøm.\nAf samme årsag sendte Claus Thorn Ekstrøm og hans to kolleger i januar 2017 deres kritik af Penkowa-artiklen til tidsskriftet Supportive Care in Cancer, som har publiceret Penkowas arbejde.\n»Vi kan ikke direkte afkode, om artiklen er fusk eller blot fejlbehæftet, men én af forfatterne har en forhistorie med påstået videnskabelig uredelighed, og p-værdierne i artiklen passer ganske enkelt ikke med data,« skriver forskerne konstaterende i en korrespondance, som Videnskab.dk har fået indsigt i.\nTrods talrige rykkere vender tidsskriftet først endelig tilbage med et svar i juni måned, altså fem måneder senere.\nKritikken kan blive bragt på et senere tidspunkt i tidsskriftet, hvis forskerne ellers kan ændre ordlyden, så der bliver lagt mindre op til konflikt, lyder meldingen.\nDet kom bag på forskerne, at tidsskriftet nærmere reagerede på ordlyden end på indholdet: at studiets konklusion er forkert.\n»Vi har ikke noget udestående med Milena eller andre. Vi reagerede kun, fordi det var så åbenlyst forkert, og når man falder over det som statistiker, er det klart, at man må reagere,« siger Claus Thorn Ekstrøm.\nClaus Thorn Ekstrøm tilføjer, at det har betalt sig, at han og kollegerne brugte tid på at regne tallene efter, skrive kritikken af Penkowas studie til tidsskriftet og tage kampen for at få kritikken udgivet – hvilket den blev i sidste ende (se gratis version af forskernes kritik her):\n»Studiet er et godt eksempel, som vi nu bruger i undervisningen, på, hvordan man ikke skal gøre tingene. På den måde har vi fået noget ud af det,« siger Claus Thorn Ekstrøm.\nPenkowa: Sagen er lukket med tidsskriftet\nIfølge Milena Penkowa er sagen afsluttet for længst, og der er intet at komme efter.\nI en mail til Videnskab.dk skriver hun, at hun har besvaret kritikken fra de danske forskere i en intern korrespondance med tidsskriftet Supportive Care in Cancer.\n»Hele korrespondancen, som forløb hen over en del uger med skrivelser frem og tilbage inkl. fremlæggelse af rådata etc etc, foregik hos den daværende fagredaktør på tidsskriftet.«\n»Vi fik, som det er kutyme, kritikken tilsendt fra redaktionen og således besvares denne også til redaktionen, indtil dennes fagredaktion har fået besvaret sine spørgsmål, og kritikken er imødegået,« skriver Milena Penkowa i mailen til Videnskab.dk.\nHun tilføjer: »Der er ikke tale om en offentlig korrespondance.«\nHverken Claus Thorn Ekstrøm, Peter Dalgaard eller Dorte Kronborg har set Milena Penkowas svar til tidsskriftet. De er heller ikke blevet orienteret om, at svaret overhovedet eksisterer.\nAdspurgt, om Videnskab.dk kan få lov til at se korrespondancen eller få hendes eget svar på kritikken, lyder det fra Milena Penkowa, at hun ikke har mere at tilføje.\n»Vi har besvaret kritikken i det relevante forum, som ikke er Videnskab.dk,« skriver hun i en sidste mail.\nPå sin hjemmeside Hjerneeksperten bruger Milena Penkowa sit kritiserede studie til at kalde bismuth for en »ny behandlingsmetode«. På en anden hjemmeside med 'sundhedspakker' skriver hun, at hun »tilbyder konkret lettilgængelig viden om sundhed og helse på abonnementsbasis, til personer der leder efter klarhed i virvaret af information af tvivlsom etisk kvalitet.«\nDet har ikke været muligt at få en kommentar fra Milena Penkowas medforfatter på studiet, Per Boye Hansen.\nTidsskrift forholder sig tavst\nI skrivende stund har tidsskriftet Supportive Care in Cancer intet offentliggjort, som enten tager stilling til Peter Dalgaard, Claus Thorn Ekstrøm og Dorte Kronborgs kritik i egne spalter, eller som bare gør opmærksom på, at den er blevet bragt.\nIngen bemærkninger om mulige fejl findes i onlineversionen af Penkowas artikel, der stadig ligger i sin oprindelige form på tidsskriftets hjemmeside.\nKritikken fra Claus Thorn Ekstrøm og hans kolleger er ikke engang nævnt eller linket til fra Penkowas artikel – noget, Claus Thorn Ekstrøm betegner som dårlig stil, da åbenhed i videnskabelige diskussioner er helt essentiel for at få god evidens frem.\nPalle Villesen er helt enig:\n»Det er jo helt vanvittigt. Det er jo ikke bare en kritik, de kommer med. Tallene passer ikke med resultaterne, som de hævder. De er simpelthen forkerte, og det står ikke til diskussion. Det skal selvfølgelig rettes – som det mindste,« mener Palle Villesen.\nPeter R. Hansen fortæller, at han ligesom de øvrige forskere bruger Penkowas artikel i sin undervisning - til at illustrere, at bare fordi en videnskabelig artikel har været gennem peer review, betyder det ikke, at informationerne i den er rigtige.\nDet har ikke været muligt at få en kommentar fra chefredaktør for tidsskriftet Supportive Care In Cancer, Fred Ashbury.\nEfter flere henvendelser melder forlaget bag tidsskriftet, Springer Nature, i en mail til Videnskab.dk, at det nu vil »se nærmere på bekymringerne« og vender tilbage, når det kan.\nLÆS OGSÅ: Penkowa: Sådan slipper fusk gennem videnskabelige tidsskrifter\nPeter Dalgaards profil (CBS)\nBismuth adjuvant ameliorates adverse effects of high-dose chemotherapy in patients with multiple myeloma and malignant lymphoma (...). Supportive Care in Cancer (2017). DOI: https://doi.org/10.1007/s00520-016-3522-6\nBismuth adjuvant and adverse effects of chemotherapy: issues with statistical analyses. Supportive Care in Cancer (2018). DOI: https://doi.org/10.1007/s00520-017-3859-5\nClaus Thorn Ekstrøms profil (KU)\nDorte Kronborgs profil (CBS)\nPalle Villesens profil (AU)\nPeter Reinhard Hansens hjemmeside\nPenkowa-sagen kort (KU)\nPenkowas hjemmeside ’Milenas medlemsklub ’Helbreds-Oasen’


Rikke Feld har designet den nye påskeskulptur på Torvet i Køge.(Foto: JCJ)\nÅrets påskeskulptur er på plads på Torvet. Skulpturen er lavet af en lokal kunstner sammen med unge fra Produktionshøjskolen Klemmenstrupgård som led i kampagnen ”Køge – en ren fornøjelse”\nTirsdag den 15. marts indtog tre høje dansende kyllinger med hjertet på rette sted Køge Torv. Skulpturen er designet af kunstneren Rikke Feld.\nRikke Feld er blandt andet kendt for at bringe smilet frem gennem sin kunst.\n”De tre glade påskekyllinger med hjertet på rette sted som danser i ring er inspireret af påske-papir-klip og den indbyggede gentagelse der ligger i papirklip. Materialet er stål som vil fremtræde rimelig mørkt efterhånden som det ruster. Bunden dækkes med mos og et væld af gule blomster. Det har været rigtig sjovt at springe ud som skulptør,” siger Rikke Feld om skulpturen.\nPåskeskulpturen blev indviet i denne uge.\n”Klemmenstrupgård er rigtig glad og stolt over at være med til at pynte og skabe god påskestemning i Køge Kommune. Vi er glade for at blive spurgt om at stå for disse opgaver.\nNoget af det bedste ved opgaverne er det gode samarbejde, som er mellem værkstederne her, ETK og kunstneren, både før og i processen. Samtidig er det en nydelse at se det ejerskab de unge tager for kunstværkerne. Der er meget faglig læring i disse opgaver. For eksempel har værkstedets lærlinge skulle lave certifikatssvejsning af jernplader til kyllingerne, siger Elisabeth Dolmer, der er forstander på Klemmenstrupgård.


1 Page 1 of 10 Referat Folkeoplysningsudvalget Ordinært Møde Dato Tid Sted 25. oktober :30 Mødelokale 2 NB. Fraværende Til stede Hans Krarup Olesen uden afbud Indholdsfortegnelse 1. Samlet budget 2005 Åben sag 2. Oplysningsforbundene Åben sag 3. Ungdomsklubberne Åben sag file://p:\_sæby\_saeby-folkeoplysningsudvalg htm\n2 Page 2 of Foreningerne Åben sag 5. Den Lokale Start og Udviklingspulje Åben sag 6. Erindringsgaver Åben sag 7. Særlige Indsatser - Rødder og Vinger Åben sag 8. Særlige indsatser - Sæby Handicapforening Åben sag 9. Særlige Indsatser - Understed I.F. Åben sag 10. Særlige Indsatser - Skæve Borgerforening Åben sag 11. Særlige Indsatser - Sæby Handicapgruppe Åben sag 12. Særlige Indsatser - Sæby Billardklub Åben sag 13. "Katastrofepulje" Åben sag 14. Meddelelser fra formand/forvaltning Lukket sag\n3 Page 3 of Samlet budget 2005 Åben sag På baggrund af det vedtagede budget 2005 for fritidsområdet, skal der tages stilling til fordelingen af midler imellem Klubber, Oplysningsforbund, Start & Udviklingspuljen, Lokaletilskud, Fritidsaktiviteter udenfor Folkeoplysningsloven samt Fælles formål. Det samlede budget som skal fordeles er på kr. 1 af Budget 2005 FOU 2 Opfølgning på budget 2004 FOU 2 sskema til Klubberne 2005 FOU 3 stilskud foreninger 2005 FOU 4 Oplysningsforbund FOU 5 Ansøgningsoversigt FOU 6 4 forskellige fordelingsmodeller Point 87, 90, 93 FOU & 95 Der blev givet en kort orientering om de enkelte bilag, og hvorledes de er opbygget. Derudover blev der gjort opmærksom på, at der på Budget 2005 er indlagt en besparelse på kr. i forhold til Budget Oplysningsforbundene Åben sag Udvalget skal tage stilling til fordelingen af midler imellem de forskellige oplysningsforbund. Skal de nuværende satser fastholdes eller skal der ændres på dem. (Handicap & Lokaletilskud) Der skal også tages stilling til økonomien omkring udgivelsen af Avisen. Er en beløbsstørrelse på kr. passende, eller skal beløbet justeres? Ud fra de fire forskellige fordelingsmodeller som Folkeoplysningsudvalget fik forelagt, blev det besluttet at Oplysningsforbundene i Budget 2005 skal tildeles et beløb på kr.\n4 Page 4 of 10 Det blev samtidig besluttet, at afsætte kr. til udgivelsen af avis. 3. Ungdomsklubberne Åben sag Udvalget skal tage stilling til fordelingen af midler imellem klubberne (Konto 373). Der er generelt budgetteret med en fremskrivning på 2.5%. Der skal også tages stilling til om aktivitetstilskuddet skal være det samme som sidste år, eller om det skal fordeles på en anden måde. Ud fra de forerlagte fordelingsmodeller blev det besluttet, at tildele Ungdomsklubberne et beløb på kr. Dette betyder at hver enkel af de fem Ungdomsklubber på Budget 2005 får tildelt et aktivitetstilskud på kr. mens de andre udgifter bliver fremskrevet med 2,5%. 4. Foreningerne Åben sag Udvalget skal tage stilling til foreningernes ønsker om tilskud til deres aktiviteter. Skal de gamle satser fra 2004 bruges i budget 2005, eller skal der ændres på dem. Supplerende lokaletilskud 25%, Lederuddannelse 50%, Kørsel 50%, Folkeoplysningsudvalget besluttede at tildele foreningerne 90 kr pr point, samt at fastholde satserne fra sidste år. Supplerende lokaletilskud - 25%, Lederuddannelse - 50 %, Kørsel - 50%.\n5 Page 5 of Den Lokale Start og Udviklingspulje Åben sag Folkeoplysningsudvalget har de 2 foregående år opstillet en række temaer, som den lokale start og udviklingspulje kan yde økonomisk tilskud til. Temaerne har været Oplevelser, samvær og fællesskab, efter princippet hjælp til selvhjælp. Det primære fokus har været støtte til børn og unge i alderen år. Udvalget skal her tage stilling til en revision af temaerne for tildeling, samt størrelsen af den lokale Start og Udviklingspulje. I budget 2004 blev der afsat kr. hvoraf der pr er brugt kr. 1 Start og Udviklingspuljen FOU Folkeoplysningsudvalget besluttedet at afsætte kr. til den lokale Start og Udviklingspulje. Det blev samtidig besluttet, at tildeling af midler i 2005 skal ske udfra temaerne fra de foregående to år, om "Oplevelser, Samvær og Fællesskab for børn og unge i alderen år" 6. Erindringsgaver Åben sag Udvalget skal tage stilling til størrelsen af det beløb, der skal reserveres til erindringsgaver. Erindringsgaverne skal uddeles i marts måned I budget 2004 blev der afsat kr. og der var pr brugt kr. Det blev besluttet at afsætte kr på Budget 2005 til Erindringsgaver. 7. Særlige Indsatser - Rødder og Vinger Åben sag\n6 Page 6 of 10 Rødder og Vinger ansøger puljen for særlige indsatser 2005 om tilskud til optagelse af egnens mange foreningsløse. De foreningsløse bruger dårlig økonomi, som argument for ikke at melde sig ind i foreningen Rødder og vinger. Der ansøges om 3000 kr. 1 Ansøgning fra Rødder og Vinger FOU Ansøgning om midler fra puljen for Særlige Indsatser er ikke imødekommet. 8. Særlige indsatser - Sæby Handicapforening Åben sag Sæby Handicapforening søger puljen for særlige indsatser 2005 om tilskud til et handicapstævne. Dette stævne skal afholdes den 10 september 2005 i Sæby. Idrætsdagen skal foregå en lørdag, og indeholde aktiviteter som bueskydning, boccia, bowling og tandem. Det ansøgte beløb er på kr. 1 Ansøgning fra Sæby Handicapforening FOU Ansøgning fra Sæby Handicapidrætsforening er imødekommet. Der bevilges kr. 9. Særlige Indsatser - Understed I.F. Åben sag Understed IF. søger puljen for særlige indsatser 2005 om tilskud til materialer, til opstart af en ungdomsafdeling. Da der er mange børn og unge i Understed by og omegn, vil idrætsforeningen gerne starte et tilbud op, for denne aldersgruppe. Til dette skal de bruge nogle materialer samt\n7 Page 7 of 10 uddannelse af lederne. Ansøgningen er på kr. 1 Ansøgning fra Understed IF FOU Ansøgning om midler fra puljen for Særlige Indsatser er ikke imødekommet. 10. Særlige Indsatser - Skæve Borgerforening Åben sag Skæve Borgerforening ansøger puljen for særlige indsatser 2005 om tilskud til drift af Butikken. Man har prøvet at opkræve medlemskontingent, men selv små kontingentbeløb afholder forældrene fra at melde deres børn ind. Økonomien kan derfor ikke hænge sammen. Skæve Borgerforening søger derfor midler gennem puljen for særlige indsatser, da en lukning af butikken reelt vil fratage området det eneste tilbud af denne karakter. Der ansøges om kr. 1 Ansøgning fra Skæve Borgerforening FOU Ansøgning fra Skæve Borgerforrening er imødekommet. Der bevilges 3000 kr. 11. Særlige Indsatser - Sæby Handicapgruppe Åben sag Sæby Handicapgruppe ansøger puljen for særlig indsatser 2005 om tilskud til et weekendophold. Sæby Handicapgruppe har hvert år arrangeret et weekendophold på et feriecenter, hvor det sociale samvær og opbygning af netværk har været det centrale. Denne tradition håber gruppen de kan fortsætte, og ansøger derfor om tilskud. Ansøgningen er på kr.\n8 Page 8 of 10 1 Ansøgning fra Sæby Handicapgruppe FOU Ansøgning fra Sæby Handicapgruppe er imødekommet. Der bevilges kr. 12. Særlige Indsatser - Sæby Billardklub Åben sag Sæby Billardklub ansøger puljen for særlige indsatser 2005 om tilskud til afholdelse af ungdoms eller skoleturnering. Det ansøgte beløb er på kr. 1 Ansøgning fra Sæby Billardklub FOU Ansøgning om midler fra puljen for Særlige Indsatser er ikke imødekommet. 13. "Katastrofepulje" Åben sag Udvalget skal her tage stilling til om der skal oprettes en slags Katastrofepulje / Skraldespand. Udvalget har flere gange givet afslag til foreninger med behov for tilskud, men som ikke kan få denne hjælp gennem Sæbyordningen, selvom de reelt opfylder ideen / intentionerne med tilskudsordningen. Deres problemstilling er bare ikke beskrevet i Sæbyordningen eller Folkeoplysningsloven En Katastrofepulje / Skraldespand hvor tilskuddene tildeles efter udvalgets prioritering vil kunne afhjælpe dette.\n9 Page 9 of 10 Udvalget besluttede at oprette en "Katastrofepulje". Der afsættes kr til denne pulje. 14. Meddelelser fra formand/forvaltning Lukket sag


Undervurder den ikke: Coronavirus er mere alvorlig end influenza\nPå fem punkter er corona mere alvorligt end influenza Foto: Ritzau/Scanpix\nDen nye coronavirus er på næsten alle parametre langt mere alvorlig end influenza – her er fem af de centrale.\n1. Coronavirus er mere smitsom\n»Grunden til, at coronavirussen smitter mere end dobbelt så meget som influenza, er sandsynligvis, at ingen af os er immune, fordi det er en ny virus, som vi ikke har ikke været smittet med før,« siger Christian Wejse, der er lektor på Institut for Folkesundhed på Aarhus Universitet.\n»En mulighed er, at der skal færre partikler til, før man bliver syg af coronavirus, end ved influenzavirus,« siger han.\n2. Flere dør af coronavirus\n»Det er derfor, vi er så bekymrede,« siger Christian Wejse.\n»I USA har man i øjeblikket en dødelighed på 3,5 procent, fordi man ikke har testet ret mange mennesker. Men i Sydkorea, hvor man har testet mange, er dødeligheden 0,6 procent,« siger Christian Wejse.\n3. Flere bliver alvorligt syge\n»I Hubei kom 3-5 procent af de smittede på intensiv. Hvis det går lige så galt i Danmark, bliver sundhedsvæsenet fuldstændig lagt ned, ligesom det i øjeblikket er tilfældet i Italien,« siger Christian Wejse.\n4. Coronavirus sætter sig på lungerne\n»Det betyder, at virussen gror nede i lungerne, mens influenza gror i de øvre luftveje. Coronavirus er altså en lungebetændelse, som kan påvirke evnen til at trække vejret og ilte blodet. Det er nok derfor, at flere dør af den end af influenzavirus,« forklarer Jan Pravsgaard.\n»De to sygdomme manifesterer sig ofte ens,« siger Jan Pravsgaard.\n»80 procent af dem, der er smittet med coronavirus, får bare en mild sygdomsperiode med forkølelse. Det er derfor, folk render på arbejde og når at smitte hinanden, før de opdager, at de er corona-positive,« uddyber han.\n»Man kan få skader i lungerne af at være syg med influenza, og så bliver det nemmere for bakterier efterfølgende at slå sig ned. Men lungebetændelse efter influenza er typisk en afledt effekt,« siger Jan Pravsgaard.\n5. Ingen er immune over for COVID-19\n»Jo flere der har været syge, desto sværere bliver det for virussen at smitte,« siger Jan Pravsgaard Christensen.\n»Den variant, der cirkulerer nu, er så meget anderledes, at der ikke er opstået immunitet i befolkningen. Det er et nyt virus for alle,« forklarer Jan Pravsgaard.\n»De fleste har haft influenza mindst en gang i deres liv, så der er hele tiden en basis-immunitet i befolkningen,« siger Jan Pravsgaard Christensen.